ciscoriordan/open-greek-corpus-annotations huggingface dataset:
xenophon-history.agesilaus 2.28
ἐκ δὲ τούτου ἤδη μὲν ἔτη ἐγεγόνει ἀμφὶ τὰ ὀγδοήκοντα · κατανενοηκὼς δὲ τὸν Αἰγυπτίων βασιλέα ἐπιθυμοῦντα τῷ Πέρσῃ πολεμεῖν , καὶ πολλοὺς μὲν πεζούς , πολλοὺς δὲ ἱππέας , πολλὰ δὲ χρήματα ἔχοντα , ἅσμενος ἤκουσεν ὅτι μετεπέμπετο αὐτόν , καὶ ταῦτα ἡγεμονίαν ὑπισχνούμενος .
Lemmas: ἐκ δέ οὗτος ἤδη μέν ἔτος γίγνομαι ἀμφί ὁ ὀγδοήκοντα · κατανοέω δέ ὁ Αἰγύπτιος βασιλεύς ἐπιθυμέω ὁ Πέρσης πολεμέω , καί πολύς μέν πεζός , πολύς δέ ἱππεύς , πολύς δέ χρῆμα ἔχω , ἄσμενος ἀκούω ὅτι μεταπέμπω αὐτός , καί οὗτος ἡγεμονία ὑπισχνέομαι .
xenophon-history.agesilaus 2.29
ἐνόμιζε γὰρ τῇ αὐτῇ ὁρμῇ τῷ μὲν Αἰγυπτίῳ χάριν ἀποδώσειν ἀνθʼ ὧν εὐεργετήκει τὴν Λακεδαίμονα , τοὺς δʼ ἐν τῇ Ἀσίᾳ Ἕλληνας πάλιν ἐλευθερώσειν , τῷ δὲ Πέρσῃ δίκην ἐπιθήσειν καὶ τῶν πρόσθεν καὶ ὅτι νῦν σύμμαχος εἶναι φάσκων ἐπέταττε Μεσσήνην ἀφιέναι .
Lemmas: νομίζω γάρ ὁ αὐτός ὁρμή ὁ μέν Αἰγύπτιος χάρις ἀποδίδωμι ἀντί ὅς εὐεργετέω ὁ Λακεδαίμων , ὁ δέ ἐν ὁ Ἀσία Ἕλλην πάλιν ἐλευθερόω , ὁ δέ Πέρσης δίκη ἐπιτίθημι καί ὁ πρόσθεν καί ὅτι νῦν σύμμαχος εἰμί φάσκω ἐπιτάσσω Μεσσήνη ἀφίημι .
xenophon-history.agesilaus 2.30
ἐπεὶ μέντοι ὁ μεταπεμψάμενος οὐκ ἀπεδίδου τὴν ἡγεμονίαν αὐτῷ , ὁ μὲν Ἀγησίλαος ὡς τὸ μέγιστον ἐξηπατημένος ἐφρόντιζε τί δεῖ ποιεῖν . ἐκ τούτου δὲ πρῶτον μὲν οἱ δίχα στρατευόμενοι τῶν Αἰγυπτίων ἀφίστανται τοῦ βασιλέως , ἔπειτα δὲ καὶ οἱ ἄλλοι πάντες ἀπέλιπον αὐτόν . καὶ αὐτὸς μὲν δείσας ἀπεχώρησε φυγῇ εἰς Σιδῶνα τῆς Φοινίκης , οἱ δʼ Αἰγύπτιοι στασιάζοντες διττοὺς βασιλέας αἱροῦνται .
Lemmas: ἐπεί μέντοι ὁ μεταπέμπω οὐ ἀποδίδωμι ὁ ἡγεμονία αὐτός , ὁ μέν Ἀγησίλαος ὡς ὁ μέγας ἐξαπατάω φροντίζω τίς δέω ποιέω . ἐκ οὗτος δέ πρῶτος μέν ὁ δίχα στρατεύω ὁ Αἰγύπτιος ἀφίστημι ὁ βασιλεύς , ἔπειτα δέ καί ὁ ἄλλος πᾶς ἀπολείπω αὐτός . καί αὐτός μέν δείδω ἀποχωρέω φυγή εἰς Σιδών ὁ Φοινίκη , ὁ δέ Αἰγύπτιος στασιάζω δισσός βασιλεύς αἱρέω .
xenophon-history.agesilaus 2.31
ἐνταῦθα δὴ Ἀγησίλαος γνοὺς ὅτι , εἰ μὲν μηδετέρῳ συλλήψοιτο , μισθὸν οὐδέτερος λύσει τοῖς Ἕλλησιν , ἀγορὰν δὲ οὐδέτερος παρέξει , ὁπότερός τʼ ἂν κρατήσῃ , οὗτος ἐχθρὸς ἔσται , εἰ δὲ τῷ ἑτέρῳ συλλήψοιτο , οὗτός γε εὖ παθὼν ὡς τὸ εἰκὸς φίλος ἔσοιτο , οὕτω δὴ κρίνας ὁπότερος φιλέλλην μᾶλλον ἐδόκει εἶναι , στρατευσάμενος μετὰ τούτου τὸν μὲν μισέλληνα μάχῃ νικήσας χειροῦται , τὸν δʼ ἕτερον συγκαθίστησι · καὶ φίλον ποιήσας τῇ Λακεδαίμονι καὶ χρήματα πολλὰ προσλαβὼν οὕτως ἀποπλεῖ οἴκαδε καίπερ μέσου χειμῶνος ὄντος , σπεύδων ὡς μὴ ἀργὸς ἡ πόλις εἰς τὸ ἐπιὸν θέρος πρὸς τοὺς πολεμίους γένοιτο .
Lemmas: ἐνταῦθα δή Ἀγησίλαος γιγνώσκω ὅτι , εἰ μέν μηδέτερος συλλαμβάνω , μισθός οὐδέτερος λύω ὁ Ἕλλην , ἀγορά δέ οὐδέτερος παρέχω , ὁπότερος τε ἄν κρατέω , οὗτος ἐχθρός εἰμί , εἰ δέ ὁ ἕτερος συλλαμβάνω , οὗτος γε εὖ πάσχω ὡς ὁ ἔοικα φίλος εἰμί , οὕτως δή κρίνω ὁπότερος φιλέλλην μάλα δοκέω εἰμί , στρατεύω μετά οὗτος ὁ μέν μισέλλην μάχη νικάω χειρόω , ὁ δέ ἕτερος συγκαθίστημι · καί φίλος ποιέω ὁ Λακεδαίμων καί χρῆμα πολύς προσλαμβάνω οὕτως ἀποπλέω οἴκαδε καίπερ μέσος χειμών εἰμί , σπεύδω ὡς μή ἀργός ὁ πόλις εἰς ὁ ἐπέρχομαι θέρος πρός ὁ πολέμιος γίγνομαι .
xenophon-history.agesilaus 3.1
καὶ ταῦτα μὲν δὴ εἴρηται ὅσα τῶν ἐκείνου ἔργων μετὰ πλείστων μαρτύρων ἐπράχθη . τὰ γὰρ τοιαῦτα οὐ τεκμηρίων προσδεῖται , ἀλλʼ ἀναμνῆσαι μόνον ἀρκεῖ καὶ εὐθὺς πιστεύεται . νῦν δὲ τὴν ἐν τῇ ψυχῇ αὐτοῦ ἀρετὴν πειράσομαι δηλοῦν , διʼ ἣν ταῦτα ἔπραττε καὶ πάντων τῶν καλῶν ἤρα καὶ πάντα τὰ αἰσχρὰ ἐξεδίωκεν .
Lemmas: καί οὗτος μέν δή λέγω ὅσος ὁ ἐκεῖνος ἔργον μετά πολύς μάρτυς πράσσω . ὁ γάρ τοιοῦτος οὐ τεκμήριον προσδέω , ἀλλά ἀναμιμνῄσκω μόνος ἀρκέω καί εὐθύς πιστεύω . νῦν δέ ὁ ἐν ὁ ψυχή αὐτός ἀρετή πειράω δηλόω , διά ὅς οὗτος πράσσω καί πᾶς ὁ καλός ἐράω καί πᾶς ὁ αἰσχρός ἐκδιώκω .
xenophon-history.agesilaus 3.2
Ἀγησίλαος γὰρ τὰ μὲν θεῖα οὕτως ἐσέβετο ὡς καὶ οἱ πολέμιοι τοὺς ἐκείνου ὅρκους καὶ τὰς ἐκείνου σπονδὰς πιστοτέρας ἐνόμιζον ἢ τὴν ἑαυτῶν φιλίαν · οἳ καὶ πρὸς ἀλλήλους ἔστιν ὅτε μὲν ὤκνουν εἰς ταὐτὸν ἰέναι , Ἀγησιλάῳ δὲ αὑτοὺς ἐνεχείριζον . ὅπως δὲ μή τις ἀπιστῇ , καὶ ὀνομάσαι βούλομαι τοὺς ἐπιφανεστάτους αὐτῶν .
Lemmas: Ἀγησίλαος γάρ ὁ μέν θεῖος οὕτως σέβομαι ὡς καί ὁ πολέμιος ὁ ἐκεῖνος ὅρκος καί ὁ ἐκεῖνος σπονδή πιστός νομίζω ἤ ὁ ἑαυτοῦ φιλία · ὅς καί πρός ἀλλήλων εἰμί ὅτε μέν ὀκνέω εἰς αὐτός ἔρχομαι , Ἀγησίλαος δέ ἑαυτοῦ ἐγχειρίζω . ὅπως δέ μή τις ἀπιστέω , καί ὀνομάζω βούλομαι ὁ ἐπιφανής αὐτός .
xenophon-history.agesilaus 3.3
Σπιθριδάτης μέν γε ὁ Πέρσης εἰδὼς ὅτι Φαρνάβαζος γῆμαι μὲν τὴν βασιλέως ἔπραττε θυγατέρα , τὴν δʼ αὐτοῦ ἄνευ γάμου λαβεῖν ἐβούλετο , ὕβριν νομίσας τοῦτο Ἀγησιλάῳ ἑαυτὸν καὶ τὴν γυναῖκα καὶ τὰ τέκνα καὶ τὴν δύναμιν ἐνεχείρισε .
Lemmas: Σπιθριδάτης μέν γε ὁ Πέρσης οἶδα ὅτι Φαρνάβαζος γαμέω μέν ὁ βασιλεύς πράσσω θυγάτηρ , ὁ δέ αὐτός ἄνευ γάμος λαμβάνω βούλομαι , ὕβρις νομίζω οὗτος Ἀγησίλαος ἑαυτοῦ καί ὁ γυνή καί ὁ τέκνον καί ὁ δύναμις ἐγχειρίζω .
xenophon-history.agesilaus 3.4
Κότυς δὲ ὁ τῶν Παφλαγόνων ἄρχων βασιλεῖ μὲν οὐχ ὑπήκουσε δεξιὰν πέμποντι , φοβούμενος μὴ ληφθεὶς ἢ χρήματα πολλὰ ἀποτείσειεν ἢ καὶ ἀποθάνοι , Ἀγησιλάου δὲ καὶ οὗτος ταῖς σπονδαῖς πιστεύσας εἰς τὸ στρατόπεδόν τε ἦλθε καὶ συμμαχίαν ποιησάμενος εἵλετο σὺν Ἀγησιλάῳ στρατεύεσθαι , χιλίους μὲν ἱππέας , δισχιλίους δὲ πελτοφόρους ἔχων .
Lemmas: Κότυς δέ ὁ ὁ Παφλαγών ἄρχων βασιλεύς μέν οὐ ὑπακούω δεξιά πέμπω , φοβέω μή λαμβάνω ἤ χρῆμα πολύς ἀποτίνω ἤ καί ἀποθνῄσκω , Ἀγησίλαος δέ καί οὗτος ὁ σπονδή πιστεύω εἰς ὁ στρατόπεδον τε ἔρχομαι καί συμμαχία ποιέω αἱρέω σύν Ἀγησίλαος στρατεύω , χίλιοι μέν ἱππεύς , δισχίλιοι δέ πελτοφόρος ἔχω .
xenophon-history.agesilaus 3.5
ἀφίκετο δὲ καὶ Φαρνάβαζος Ἀγησιλάῳ εἰς λόγους καὶ διωμολόγησεν , εἰ μὴ αὐτὸς πάσης τῆς στρατιᾶς στρατηγὸς κατασταθείη , ἀποστήσεσθαι βασιλέως · ἢν μέντοι ἐγὼ γένωμαι στρατηγός , ἔφη , πολεμήσω σοι , ὦ Ἀγησίλαε , ὡς ἂν ἐγὼ δύνωμαι κράτιστα . καὶ ταῦτα λέγων ἐπίστευε μηδὲν ἂν παράσπονδον παθεῖν . οὕτω μέγα καὶ καλὸν κτῆμα τοῖς τε ἄλλοις ἅπασι καὶ ἀνδρὶ δὴ στρατηγῷ τὸ ὅσιόν τε καὶ πιστὸν εἶναί τε καὶ ὄντα ἐγνῶσθαι . καὶ περὶ μὲν εὐσεβείας ταῦτα .
Lemmas: ἀφικνέομαι δέ καί Φαρνάβαζος Ἀγησίλαος εἰς λόγος καί διομολογέω , εἰ μή αὐτός πᾶς ὁ στρατιά στρατηγός καθίστημι , ἀφίστημι βασιλεύς · ἐάν μέντοι ἐγώ γίγνομαι στρατηγός , φημί , πολεμέω σύ , ὦ Ἀγησίλαος , ὡς ἄν ἐγώ δύναμαι κρατύς . καί οὗτος λέγω πιστεύω μηδείς ἄν παράσπονδος πάσχω . οὕτως μέγας καί καλός κτῆμα ὁ τε ἄλλος ἅπας καί ἀνήρ δή στρατηγός ὁ ὅσιος τε καί πιστός εἰμί τε καί εἰμί γιγνώσκω . καί περί μέν εὐσέβεια οὗτος .
xenophon-history.agesilaus 4.1
περί γε μὴν τῆς εἰς χρήματα δικαιοσύνης ποῖα ἄν τις μείζω τεκμήρια ἔχοι τῶνδε ; ὑπὸ γὰρ Ἀγησιλάου στέρεσθαι μὲν οὐδεὶς οὐδὲν πώποτε ἐνεκάλεσεν , εὖ δὲ πεπονθέναι πολλοὶ πολλὰ ὡμολόγουν . ὅτῳ δὲ ἡδὺ τὰ αὑτοῦ διδόναι ἐπʼ ὠφελείᾳ ἀνθρώπων , πῶς ἂν οὗτος ἐθέλοι τὰ ἀλλότρια ἀποστερεῖν ἐφʼ ᾧ κακόδοξος εἶναι ; εἰ γὰρ χρημάτων ἐπιθυμοίη , πολὺ ἀπραγμονέστερον τὰ αὑτοῦ φυλάττειν ἢ τὰ μὴ προσήκοντα λαμβάνειν .
Lemmas: περί γε μήν ὁ εἰς χρῆμα δικαιοσύνη ποῖος ἄν τις μέγας τεκμήριον ἔχω ὅδε ; ὑπό γάρ Ἀγησίλαος στέρομαι μέν οὐδείς οὐδείς πώποτε ἐγκαλέω , εὖ δέ πάσχω πολύς πολύς ὁμολογέω . ὅστις δέ ἡδύς ὁ ἑαυτοῦ δίδωμι ἐπί ὠφέλεια ἄνθρωπος , πῶς ἄν οὗτος ἐθέλω ὁ ἀλλότριος ἀποστερέω ἐπί ὅς κακόδοξος εἰμί ; εἰ γάρ χρῆμα ἐπιθυμέω , πολύς ἀπράγμων ὁ ἑαυτοῦ φυλάσσω ἤ ὁ μή προσήκω λαμβάνω .
xenophon-history.agesilaus 4.2
ὃς δὲ δὴ καὶ χάριτας ἀποστερεῖν μὴ ἐθέλοι , ὧν οὐκ εἰσὶ δίκαι πρὸς τὸν μὴ ἀποδιδόντα , πῶς ἅ γε καὶ νόμος κωλύει ἐθέλοι ἂν ἀποστερεῖν ; Ἀγησίλαος δὲ οὐ μόνον τὸ μὴ ἀποδιδόναι χάριτας ἄδικον ἔκρινεν , ἀλλὰ καὶ τὸ μὴ πολὺ μείζους τὸν μείζω δυνάμενον .
Lemmas: ὅς δέ δή καί χάρις ἀποστερέω μή ἐθέλω , ὅς οὐ εἰμί δίκη πρός ὁ μή ἀποδίδωμι , πῶς ὅς γε καί νόμος κωλύω ἐθέλω ἄν ἀποστερέω ; Ἀγησίλαος δέ οὐ μόνος ὁ μή ἀποδίδωμι χάρις ἄδικος κρίνω , ἀλλά καί ὁ μή πολύς μέγας ὁ μέγας δύναμαι .
xenophon-history.agesilaus 4.3
τά γε μὴν τῆς πόλεως κλέπτειν πῇ ἄν τις αὐτὸν εἰκότως αἰτιάσαιτο , ὃς καὶ τὰς αὐτῷ χάριτας ὀφειλομένας τῇ πατρίδι καρποῦσθαι παρεδίδου ; τὸ δʼ , ὁπότε βούλοιτο εὖ ποιεῖν ἢ πόλιν ἢ φίλους χρήμασι , δύνασθαι παρʼ ἑτέρων λαμβάνοντα ὠφελεῖν , οὐ καὶ τοῦτο μέγα τεκμήριον ἐγκρατείας χρημάτων ;
Lemmas: ὁ γε μήν ὁ πόλις κλέπτω πῇ ἄν τις αὐτός ἔοικα αἰτιάομαι , ὅς καί ὁ αὐτός χάρις ὀφείλω ὁ πατρίς καρπόω παραδίδωμι ; ὁ δέ , ὁπότε βούλομαι εὖ ποιέω ἤ πόλις ἤ φίλος χρῆμα , δύναμαι παρά ἕτερος λαμβάνω ὠφελέω , οὐ καί οὗτος μέγας τεκμήριον ἐγκράτεια χρῆμα ;
xenophon-history.agesilaus 4.4
εἰ γὰρ ἐπώλει τὰς χάριτας ἢ μισθοῦ εὐεργέτει , οὐδεὶς ἂν οὐδὲν ὀφείλειν αὐτῷ ἐνόμισεν · ἀλλʼ οἱ προῖκα εὖ πεπονθότες , οὗτοι ἀεὶ ἡδέως ὑπηρετοῦσι τῷ εὐεργέτῃ , καὶ διότι εὖ ἔπαθον καὶ διότι προεπιστεύθησαν ἄξιοι εἶναι παρακαταθήκην χάριτος φυλάττειν .
Lemmas: εἰ γάρ πωλέω ὁ χάρις ἤ μισθός εὐεργετέω , οὐδείς ἄν οὐδείς ὀφείλω αὐτός νομίζω · ἀλλά ὁ προίξ εὖ πάσχω , οὗτος ἀεί ἡδύς ὑπηρετέω ὁ εὐεργέτης , καί διότι εὖ πάσχω καί διότι προπιστεύω ἄξιος εἰμί παρακαταθήκη χάρις φυλάσσω .
xenophon-history.agesilaus 4.5
ὅστις δʼ ᾑρεῖτο καὶ σὺν τῷ γενναίῳ μειονεκτεῖν ἢ σὺν τῷ ἀδίκῳ πλέον ἔχειν , πῶς οὗτος οὐκ ἂν πολὺ τὴν αἰσχροκέρδειαν ἀποφεύγοι ; ἐκεῖνος τοίνυν κριθεὶς ὑπὸ τῆς πόλεως ἅπαντα ἔχειν τὰ Ἄγιδος τὰ ἡμίσεα τοῖς ἀπὸ μητρὸς αὐτῷ ὁμογόνοις μετέδωκεν , ὅτι πενομένους αὐτοὺς ἑώρα . ὡς δὲ ταῦτα ἀληθῆ πᾶσα μάρτυς ἡ τῶν Λακεδαιμονίων πόλις .
Lemmas: ὅστις δέ αἱρέω καί σύν ὁ γενναῖος μειονεκτέω ἤ σύν ὁ ἄδικος πολύς ἔχω , πῶς οὗτος οὐ ἄν πολύς ὁ αἰσχροκέρδεια ἀποφεύγω ; ἐκεῖνος τοίνυν κρίνω ὑπό ὁ πόλις ἅπας ἔχω ὁ Ἄγις ὁ ἥμισυς ὁ ἀπό μήτηρ αὐτός ὁμόγονος μεταδίδωμι , ὅτι πένομαι αὐτός ὁράω . ὡς δέ οὗτος ἀληθής πᾶς μάρτυς ὁ ὁ Λακεδαιμόνιος πόλις .
xenophon-history.agesilaus 4.6
διδόντος δʼ αὐτῷ πάμπολλα δῶρα Τιθραύστου , εἰ ἀπέλθοι ἐκ τῆς χώρας , ἀπεκρίνατο ὁ Ἀγησίλαος · ὦ Τιθραύστα , νομίζεται παρʼ ἡμῖν τῷ ἄρχοντι κάλλιον εἶναι τὴν στρατιὰν ἢ ἑαυτὸν πλουτίζειν , καὶ παρὰ τῶν πολεμίων λάφυρα μᾶλλον πειρᾶσθαι ἢ δῶρα λαμβάνειν .
Lemmas: δίδωμι δέ αὐτός πάμπολυς δῶρον Τιθραύστης , εἰ ἀπέρχομαι ἐκ ὁ χώρα , ἀποκρίνω ὁ Ἀγησίλαος · ὦ Τιθραύστης , νομίζω παρά ἐγώ ὁ ἄρχων καλός εἰμί ὁ στρατιά ἤ ἑαυτοῦ πλουτίζω , καί παρά ὁ πολέμιος λάφυρα μάλα πειράω ἤ δῶρον λαμβάνω .
xenophon-history.agesilaus 5.1
ἀλλὰ μὴν καὶ ὅσαι γε ἡδοναὶ πολλῶν κρατοῦσιν ἀνθρώπων , ποίας οἶδέ τις Ἀγησίλαον ἡττηθέντα ; ὃς μέθης μὲν ἀποσχέσθαι ὁμοίως ᾤετο χρῆναι καὶ λαιμαργίας , σίτων δʼ ὑπὲρ καιρὸν ὁμοίως καὶ ἁμαρτίας . διμοιρίαν γε μὴν λαμβάνων ἐν ταῖς θοίναις οὐχ ὅπως ἀμφοτέραις ἐχρῆτο , ἀλλὰ διαπέμπων οὐδετέραν αὑτῷ κατέλειπε , νομίζων βασιλεῖ τοῦτο διπλασιασθῆναι οὐχὶ πλησμονῆς ἕνεκα , ἀλλʼ ὅπως ἔχοι καὶ τούτῳ τιμᾶν εἴ τινα βούλοιτο .
Lemmas: ἀλλά μήν καί ὅσος γε ἡδονή πολύς κρατέω ἄνθρωπος , ποῖος οἶδα τις Ἀγησίλαος ἡττάω ; ὅς μέθη μέν ἀπέχω ὅμοιος οἴομαι χρή καί λαιμαργία , σῖτος δέ ὑπέρ καιρός ὅμοιος καί ἁμαρτία . διμοιρία γε μήν λαμβάνω ἐν ὁ θοίνη οὐ ὅπως ἀμφότερος χράω , ἀλλά διαπέμπω οὐδέτερος ἑαυτοῦ καταλείπω , νομίζω βασιλεύς οὗτος διπλασιάζω οὐ πλησμονή ἕνεκα , ἀλλά ὅπως ἔχω καί οὗτος τιμάω εἰ τις βούλομαι .
xenophon-history.agesilaus 5.2
οὐ μὴν ὕπνῳ γε δεσπότῃ ἀλλʼ ἀρχομένῳ ὑπὸ τῶν πράξεων ἐχρῆτο , καὶ εὐνήν γε εἰ μὴ τῶν συνόντων φαυλοτάτην ἔχοι , αἰδούμενος οὐκ ἄδηλος ἦν · ἡγεῖτο γὰρ ἄρχοντι προσήκειν οὐ μαλακίᾳ ἀλλὰ καρτερίᾳ τῶν ἰδιωτῶν περιεῖναι .
Lemmas: οὐ μήν ὕπνος γε δεσπότης ἀλλά ἄρχω ὑπό ὁ πρᾶξις χράω , καί εὐνή γε εἰ μή ὁ σύνειμι φαῦλος ἔχω , αἰδέομαι οὐ ἄδηλος εἰμί · ἡγέομαι γάρ ἄρχω προσήκω οὐ μαλακία ἀλλά καρτερία ὁ ἰδιώτης περίειμι .
xenophon-history.agesilaus 5.3
τάδε μέντοι πλεονεκτῶν οὐκ ᾐσχύνετο , ἐν μὲν τῷ θέρει τοῦ ἡλίου , ἐν δὲ τῷ χειμῶνι τοῦ ψύχους · καὶ μὴν εἴ ποτε μοχθῆσαι στρατιᾷ συμβαίη , ἑκὼν ἐπόνει παρὰ τοὺς ἄλλους , νομίζων πάντα τὰ τοιαῦτα παραμυθίαν εἶναι τοῖς στρατιώταις . ὡς δὲ συνελόντι εἰπεῖν , Ἀγησίλαος πονῶν μὲν ἠγάλλετο , ῥᾳστώνην δὲ πάμπαν οὐ προσίετο .
Lemmas: ὅδε μέντοι πλεονεκτέω οὐ αἰσχύνω , ἐν μέν ὁ θέρος ὁ ἥλιος , ἐν δέ ὁ χειμών ὁ ψῦχος · καί μήν εἰ ποτέ μοχθέω στρατιά συμβαίνω , ἑκών πονέω παρά ὁ ἄλλος , νομίζω πᾶς ὁ τοιοῦτος παραμυθία εἰμί ὁ στρατιώτης . ὡς δέ συναιρέω λέγω , Ἀγησίλαος πονέω μέν ἀγάλλω , ῥᾳστώνη δέ πάμπαν οὐ προσίημι .
xenophon-history.agesilaus 5.4
περί γε μὴν ἀφροδισίων ἐγκρατείας αὐτοῦ ἆρʼ οὐχὶ εἰ μή του ἄλλου ἀλλὰ θαύματος ἕνεκα ἄξιον μνησθῆναι ; τὸ μὲν γὰρ ὧν μὴ ἐπεθύμησεν ἀπέχεσθαι ἀνθρώπινον ἄν τις φαίη εἶναι · τὸ δὲ Μεγαβάτου τοῦ Σπιθριδάτου παιδὸς ἐρασθέντα ὥσπερ ἂν τοῦ καλλίστου ἡ σφοδροτάτη φύσις ἐρασθείη , ἔπειτα , ἡνίκα ἐπιχωρίου ὄντος τοῖς Πέρσαις φιλεῖν οὓς ἂν τιμῶσιν ἐπεχείρησε καὶ ὁ Μεγαβάτης φιλῆσαι τὸν Ἀγησίλαον , διαμάχεσθαι ἀνὰ κράτος τὸ μὴ φιληθῆναι , ἆρʼ οὐ τοῦτό γε ἤδη τὸ σωφρόνημα καὶ δαιμόνιον ;
Lemmas: περί γε μήν ἀφροδίσιος ἐγκράτεια αὐτός ἆρα οὐ εἰ μή τις ἄλλος ἀλλά θαῦμα ἕνεκα ἄξιος μιμνῄσκω ; ὁ μέν γάρ ὅς μή ἐπιθυμέω ἀπέχω ἀνθρώπινος ἄν τις φημί εἰμί · ὁ δέ Μεγαβάτης ὁ Σπιθριδάτης παῖς ἔραμαι ὥσπερ ἄν ὁ καλός ὁ σφοδρός φύσις ἔραμαι , ἔπειτα , ἡνίκα ἐπιχώριος εἰμί ὁ Πέρσης φιλέω ὅς ἄν τιμάω ἐπιχειρέω καί ὁ Μεγαβάτης φιλέω ὁ Ἀγησίλαος , διαμάχομαι ἀνά κράτος ὁ μή φιλέω , ἆρα οὐ οὗτος γε ἤδη ὁ σωφρόνημα καί δαιμόνιος ;
xenophon-history.agesilaus 5.5
ἐπεὶ δὲ ὥσπερ ἀτιμασθῆναι νομίσας ὁ Μεγαβάτης τοῦ λοιποῦ οὐκέτι φιλεῖν ἐπειρᾶτο , προσφέρει τινὶ λόγον τῶν ἑταίρων ὁ Ἀγησίλαος πείθειν τὸν Μεγαβάτην πάλιν τιμᾶν αὐτόν . ἐρομένου δὲ τοῦ ἑταίρου , ἢν πεισθῇ ὁ Μεγαβάτης , εἰ φιλήσει , ἐνταῦθα διασιωπήσας ὁ Ἀγησίλαος εἶπεν · οὐ τὼ σιώ , οὐδʼ εἰ μέλλοιμί γε αὐτίκα μάλα κάλλιστός τε καὶ ἰσχυρότατος καὶ τάχιστος ἀνθρώπων ἔσεσθαι · μάχεσθαί γε μέντοι πάλιν τὴν αὐτὴν μάχην ὄμνυμι πάντας θεοὺς ἦ μὴν μᾶλλον βούλεσθαι ἢ πάντα μοι ὅσα ὁρῶ χρυσᾶ γενέσθαι .
Lemmas: ἐπεί δέ ὥσπερ ἀτιμάζω νομίζω ὁ Μεγαβάτης ὁ λοιπός οὐκέτι φιλέω πειράω , προσφέρω τις λόγος ὁ ἑταῖρος ὁ Ἀγησίλαος πείθω ὁ Μεγαβάτης πάλιν τιμάω αὐτός . ἔρομαι δέ ὁ ἑταῖρος , ἐάν πείθω ὁ Μεγαβάτης , εἰ φιλέω , ἐνταῦθα διασιωπάω ὁ Ἀγησίλαος λέγω · οὐ ὁ θεός , οὐδέ εἰ μέλλω γε αὐτίκα μάλα καλός τε καί ἰσχυρός καί ταχύς ἄνθρωπος εἰμί · μάχομαι γε μέντοι πάλιν ὁ αὐτός μάχη ὄμνυμι πᾶς θεός ἦ μήν μάλα βούλομαι ἤ πᾶς ἐγώ ὅσος ὁράω χρύσεος γίγνομαι .
xenophon-history.agesilaus 5.6
καὶ ὅ τι μὲν δὴ ὑπολαμβάνουσί τινες ταῦτα οὐκ ἀγνοῶ · ἐγὼ μέντοι δοκῶ εἰδέναι ὅτι πολὺ πλέονες τῶν πολεμίων ἢ τῶν τοιούτων δύνανται κρατεῖν . ἀλλὰ ταῦτα μὲν ὀλίγων εἰδότων πολλοῖς ἔξεστιν ἀπιστεῖν · τὰ δὲ πάντες ἐπιστάμεθα ὅτι ἥκιστα μὲν οἱ ἐπιφανέστατοι τῶν ἀνθρώπων λανθάνουσιν ὅ τι ἂν ποιῶσιν · Ἀγησίλαον δέ τι πράξαντα τοιοῦτον οὔτε ἰδὼν πώποτε οὐδεὶς ἀνήγγειλεν οὔτε εἰκάζων πιστὰ ἂν ἔδοξε λέγειν .
Lemmas: καί ὅς τις μέν δή ὑπολαμβάνω τις οὗτος οὐ ἀγνοέω · ἐγώ μέντοι δοκέω οἶδα ὅτι πολύς πολύς ὁ πολέμιος ἤ ὁ τοιοῦτος δύναμαι κρατέω . ἀλλά οὗτος μέν ὀλίγος οἶδα πολύς ἔξεστι ἀπιστέω · ὁ δέ πᾶς ἐπίσταμαι ὅτι ἦκα μέν ὁ ἐπιφανής ὁ ἄνθρωπος λανθάνω ὅς τις ἄν ποιέω · Ἀγησίλαος δέ τις πράσσω τοιοῦτος οὔτε ὁράω πώποτε οὐδείς ἀναγγέλλω οὔτε εἰκάζω πιστός ἄν δοκέω λέγω .
xenophon-history.agesilaus 5.7
καὶ γὰρ εἰς οἰκίαν μὲν οὐδεμίαν ἰδίᾳ ἐν ἀποδημίᾳ κατήγετο , ἀεὶ δὲ ἦν ἢ ἐν ἱερῷ , ἔνθα δὴ ἀδύνατον τὰ τοιαῦτα πράττειν , ἢ ἐν φανερῷ , μάρτυρας τοὺς πάντων ὀφθαλμοὺς τῆς σωφροσύνης ποιούμενος . εἰ δʼ ἐγὼ ταῦτα ψεύδομαι ἀντία τῆς Ἑλλάδος ἐπισταμένης ἐκεῖνον μὲν οὐδὲν ἐπαινῶ , ἐμαυτὸν δὲ ψέγω .
Lemmas: καί γάρ εἰς οἰκία μέν οὐδείς ἴδιος ἐν ἀποδημία κατάγω , ἀεί δέ εἰμί ἤ ἐν ἱερόν , ἔνθα δή ἀδύνατος ὁ τοιοῦτος πράσσω , ἤ ἐν φανερός , μάρτυς ὁ πᾶς ὀφθαλμός ὁ σωφροσύνη ποιέω . εἰ δέ ἐγώ οὗτος ψεύδω ἀντίον ὁ Ἑλλάς ἐπίσταμαι ἐκεῖνος μέν οὐδείς ἐπαινέω , ἐμαυτοῦ δέ ψέγω .
xenophon-history.agesilaus 6.1
ἀνδρείας γε μὴν οὐκ ἀφανῆ τεκμήριά μοι δοκεῖ παρασχέσθαι ὑφιστάμενος μὲν ἀεὶ πολεμεῖν πρὸς τοὺς ἰσχυροτάτους τῶν ἐχθρῶν τῇ τε πόλει καὶ τῇ Ἑλλάδι , ἐν δὲ τοῖς πρὸς τούτους ἀγῶσι πρῶτον ἑαυτὸν τάττων .
Lemmas: ἀνδρεία γε μήν οὐ ἀφανής τεκμήριον ἐγώ δοκέω παρέχω ὑφίστημι μέν ἀεί πολεμέω πρός ὁ ἰσχυρός ὁ ἐχθρός ὁ τε πόλις καί ὁ Ἑλλάς , ἐν δέ ὁ πρός οὗτος ἀγών πρῶτος ἑαυτοῦ τάσσω .
xenophon-history.agesilaus 6.2
ἔνθα γε μὴν ἠθέλησαν αὐτῷ οἱ πολέμιοι μάχην συνάψαι , οὐ φόβῳ τρεψάμενος νίκης ἔτυχεν , ἀλλὰ μάχῃ ἀντιτύπῳ κρατήσας τρόπαιον ἐστήσατο , ἀθάνατα μὲν τῆς ἑαυτοῦ ἀρετῆς μνημεῖα καταλιπών , σαφῆ δὲ καὶ αὐτὸς σημεῖα ἀπενεγκάμενος τοῦ θυμῷ μάχεσθαι · ὥστʼ οὐκ ἀκούοντας ἀλλʼ ὁρῶντας ἐξῆν αὐτοῦ τὴν ψυχὴν δοκιμάζειν .
Lemmas: ἔνθα γε μήν ἐθέλω αὐτός ὁ πολέμιος μάχη συνάπτω , οὐ φόβος τρέπω νίκη τυγχάνω , ἀλλά μάχη ἀντίτυπος κρατέω τρόπαιον ἵστημι , ἀθάνατος μέν ὁ ἑαυτοῦ ἀρετή μνημεῖον καταλείπω , σαφής δέ καί αὐτός σημεῖον ἀποφέρω ὁ θυμός μάχομαι · ὥστε οὐ ἀκούω ἀλλά ὁράω ἔξεστι αὐτός ὁ ψυχή δοκιμάζω .
xenophon-history.agesilaus 6.3
τρόπαια μὴν Ἀγησιλάου οὐχ ὅσα ἐστήσατο ἀλλʼ ὅσα ἐστρατεύσατο δίκαιον νομίζειν . μεῖον μὲν γὰρ οὐδὲν ἐκράτει ὅτε οὐκ ἤθελον αὐτῷ οἱ πολέμιοι μάχεσθαι , ἀκινδυνότερον δὲ καὶ συμφορώτερον τῇ τε πόλει καὶ τοῖς συμμάχοις · καὶ ἐν τοῖς ἀγῶσι δὲ οὐδὲν ἧττον τοὺς ἀκονιτὶ ἢ τοὺς διὰ μάχης νικῶντας στεφανοῦσι .
Lemmas: τρόπαιον μήν Ἀγησίλαος οὐ ὅσος ἵστημι ἀλλά ὅσος στρατεύω δίκαιος νομίζω . μείων μέν γάρ οὐδείς κρατέω ὅτε οὐ ἐθέλω αὐτός ὁ πολέμιος μάχομαι , ἀκίνδυνος δέ καί σύμφορος ὁ τε πόλις καί ὁ σύμμαχος · καί ἐν ὁ ἀγών δέ οὐδείς ἥσσων ὁ ἀκονιτί ἤ ὁ διά μάχη νικάω στεφανόω .
xenophon-history.agesilaus 6.4
τήν γε μὴν σοφίαν αὐτοῦ ποῖαι τῶν ἐκείνου πράξεων οὐκ ἐπιδεικνύουσιν ; ὃς τῇ μὲν πατρίδι οὕτως ἐχρῆτο ὥστε μάλιστα πειθόμενος τοῖς δʼ ἑταίροις πρόθυμος ὢν ἀπροφασίστους τοὺς φίλους ἐκέκτητο · τοὺς δέ γε στρατιώτας ἅμα πειθομένους καὶ φιλοῦντας αὐτὸν παρεῖχε . καίτοι πῶς ἂν ἰσχυροτέρα γένοιτο φάλαγξ ἢ διὰ τὸ μὲν πείθεσθαι εὔτακτος οὖσα , διὰ δὲ τὸ φιλεῖν τὸν ἄρχοντα πιστῶς παροῦσα ;
Lemmas: ὁ γε μήν σοφία αὐτός ποῖος ὁ ἐκεῖνος πρᾶξις οὐ ἐπιδείκνυμι ; ὅς ὁ μέν πατρίς οὕτως χράω ὥστε μάλα πείθω ὁ δέ ἑταῖρος πρόθυμος εἰμί ἀπροφάσιστος ὁ φίλος κτάομαι · ὁ δέ γε στρατιώτης ἅμα πείθω καί φιλέω αὐτός παρέχω . καίτοι πῶς ἄν ἰσχυρός γίγνομαι φάλαγξ ἤ διά ὁ μέν πείθω εὔτακτος εἰμί , διά δέ ὁ φιλέω ὁ ἄρχω πιστός πάρειμι ;
xenophon-history.agesilaus 6.5
τούς γε μὴν πολεμίους εἶχε ψέγειν μὲν οὐ δυναμένους , μισεῖν δὲ ἀναγκαζομένους . τοὺς γὰρ συμμάχους ἀεὶ πλέον ἔχειν αὐτῶν ἐμηχανᾶτο , ἐξαπατῶν μὲν ὅπου καιρὸς εἴη , φθάνων δὲ ὅπου τάχους δέοι , λήθων δὲ ὅπου τοῦτο συμφέροι , πάντα δὲ τἀναντία πρὸς τοὺς πολεμίους ἢ πρὸς τοὺς φίλους ἐπιτηδεύων .
Lemmas: ὁ γε μήν πολέμιος ἔχω ψέγω μέν οὐ δύναμαι , μισέω δέ ἀναγκάζω . ὁ γάρ σύμμαχος ἀεί πολύς ἔχω αὐτός μηχανάομαι , ἐξαπατάω μέν ὅπου καιρός εἰμί , φθάνω δέ ὅπου τάχος δέω , λανθάνω δέ ὅπου οὗτος συμφέρω , πᾶς δέ ἐναντίος πρός ὁ πολέμιος ἤ πρός ὁ φίλος ἐπιτηδεύω .
xenophon-history.agesilaus 6.6
καὶ γὰρ νυκτὶ μὲν ὅσαπερ ἡμέρᾳ ἐχρῆτο , ἡμέρᾳ δὲ ὅσαπερ νυκτί , πολλάκις ἄδηλος γιγνόμενος ὅπου τε εἴη καὶ ὅποι ἴοι καὶ ὅ τι ποιήσοι . ὥστε καὶ τὰ ἐχυρὰ ἀνώχυρα τοῖς ἐχθροῖς καθίστη , τὰ μὲν παριών , τὰ δὲ ὑπερβαίνων , τὰ δὲ κλέπτων .
Lemmas: καί γάρ νύξ μέν ὅσος ἡμέρα χράω , ἡμέρα δέ ὅσος νύξ , πολλάκις ἄδηλος γίγνομαι ὅπου τε εἰμί καί ὅποι ἔρχομαι καί ὅς τις ποιέω . ὥστε καί ὁ ἐχυρός ἀνώχυρος ὁ ἐχθρός καθίστημι , ὁ μέν παρέρχομαι , ὁ δέ ὑπερβαίνω , ὁ δέ κλέπτω .
xenophon-history.agesilaus 6.7
ὁπότε γε μὴν πορεύοιτο εἰδὼς ὅτι ἐξείη τοῖς πολεμίοις μάχεσθαι , εἰ βούλοιντο , συντεταγμένον μὲν οὕτως ἦγε τὸ στράτευμα ὡς ἂν ἐπικουρεῖν μάλιστα ἑαυτῷ δύναιτο , ἡσύχως δʼ ὥσπερ ἂν παρθένος ἡ σωφρονεστάτη προβαίνοι , νομίζων ἐν τῷ τοιούτῳ τὸ ἀτρεμὲς καὶ ἀνεκπληκτότατον καὶ ἀθορυβητότατον καὶ ἀναμαρτητότατον καὶ δυσεπιβουλευτότατον εἶναι .
Lemmas: ὁπότε γε μήν πορεύω οἶδα ὅτι ἔξεστι ὁ πολέμιος μάχομαι , εἰ βούλομαι , συντάσσω μέν οὕτως ἄγω ὁ στράτευμα ὡς ἄν ἐπικουρέω μάλα ἑαυτοῦ δύναμαι , ἥσυχος δέ ὥσπερ ἄν παρθένος ὁ σώφρων προβαίνω , νομίζω ἐν ὁ τοιοῦτος ὁ ἀτρεμής καί ἀνέκπληκτος καί ἀθορύβητος καί ἀναμάρτητος καί δυσεπιβούλευτος εἰμί .
xenophon-history.agesilaus 6.8
τοιγαροῦν τοιαῦτα ποιῶν τοῖς μὲν πολεμίοις δεινὸς ἦν , τοῖς δὲ φίλοις θάρρος καὶ ῥώμην ἐνεποίει . ὥστε ἀκαταφρόνητος μὲν ὑπὸ τῶν ἐχθρῶν διετέλεσεν , ἀζήμιος δʼ ὑπὸ τῶν πολιτῶν , ἄμεμπτος δʼ ὑπὸ τῶν φίλων , πολυεραστότατος δὲ καὶ πολυεπαινετώτατος ὑπὸ πάντων ἀνθρώπων .
Lemmas: τοιγαροῦν τοιοῦτος ποιέω ὁ μέν πολέμιος δεινός εἰμί , ὁ δέ φίλος θάρσος καί ῥώμη ἐμποιέω . ὥστε ἀκαταφρόνητος μέν ὑπό ὁ ἐχθρός διατελέω , ἀζήμιος δέ ὑπό ὁ πολίτης , ἄμεμπτος δέ ὑπό ὁ φίλος , πολυέραστος δέ καί πολυεπαίνετος ὑπό πᾶς ἄνθρωπος .
xenophon-history.agesilaus 7.1
ὥς γε μὴν φιλόπολις ἦν καθʼ ἓν μὲν ἕκαστον μακρὸν ἂν εἴη γράφειν · οἴομαι γὰρ οὐδὲν εἶναι τῶν πεπραγμένων αὐτῷ ὅ τι οὐκ εἰς τοῦτο συντείνει . ὡς δʼ ἐν βραχεῖ εἰπεῖν , ἅπαντες ἐπιστάμεθα ὅτι Ἀγησίλαος , ὅπου ᾤετο τὴν πατρίδα τι ὠφελήσειν , οὐ πόνων ὑφίετο , οὐ κινδύνων ἀφίστατο , οὐ χρημάτων ἐφείδετο , οὐ σῶμα , οὐ γῆρας προὐφασίζετο , ἀλλὰ καὶ βασιλέως ἀγαθοῦ τοῦτο ἔργον ἐνόμιζε , τὸ τοὺς ἀρχομένους ὡς πλεῖστα ἀγαθὰ ποιεῖν .
Lemmas: ὡς γε μήν φιλόπολις εἰμί κατά εἷς μέν ἕκαστος μακρός ἄν εἰμί γράφω · οἴομαι γάρ οὐδείς εἰμί ὁ πράσσω αὐτός ὅς τις οὐ εἰς οὗτος συντείνω . ὡς δέ ἐν βραχύς λέγω , ἅπας ἐπίσταμαι ὅτι Ἀγησίλαος , ὅπου οἴομαι ὁ πατρίς τις ὠφελέω , οὐ πόνος ὑφίημι , οὐ κίνδυνος ἀφίστημι , οὐ χρῆμα φείδομαι , οὐ σῶμα , οὐ γῆρας προφασίζομαι , ἀλλά καί βασιλεύς ἀγαθός οὗτος ἔργον νομίζω , ὁ ὁ ἄρχω ὡς πολύς ἀγαθός ποιέω .
xenophon-history.agesilaus 7.2
ἐν τοῖς μεγίστοις δὲ ὠφελήμασι τῆς πατρίδος καὶ τόδε ἐγὼ τίθημι αὐτοῦ , ὅτι δυνατώτατος ὢν ἐν τῇ πόλει φανερὸς ἦν μάλιστα τοῖς νόμοις λατρεύων . τίς γὰρ ἂν ἠθέλησεν ἀπειθεῖν ὁρῶν τὸν βασιλέα πειθόμενον ; τίς δʼ ἂν ἡγούμενος μειονεκτεῖν νεώτερόν τι ἐπεχείρησε ποιεῖν εἰδὼς τὸν βασιλέα νομίμως καὶ τὸ κρατεῖσθαι φέροντα ;
Lemmas: ἐν ὁ μέγας δέ ὠφέλημα ὁ πατρίς καί ὅδε ἐγώ τίθημι αὐτός , ὅτι δυνατός εἰμί ἐν ὁ πόλις φανερός εἰμί μάλα ὁ νόμος λατρεύω . τίς γάρ ἄν ἐθέλω ἀπειθέω ὁράω ὁ βασιλεύς πείθω ; τίς δέ ἄν ἡγέομαι μειονεκτέω νέος τις ἐπιχειρέω ποιέω οἶδα ὁ βασιλεύς νόμιμος καί ὁ κρατέω φέρω ;
xenophon-history.agesilaus 7.3
ὃς καὶ πρὸς τοὺς διαφόρους ἐν τῇ πόλει ὥσπερ πατὴρ πρὸς παῖδας προσεφέρετο . ἐλοιδορεῖτο μὲν γὰρ ἐπὶ τοῖς ἁμαρτήμασιν , ἐτίμα δʼ εἴ τι καλὸν πράττοιεν , παρίστατο δʼ εἴ τις συμφορὰ συμβαίνοι , ἐχθρὸν μὲν οὐδένα ἡγούμενος πολίτην , ἐπαινεῖν δὲ πάντας ἐθέλων , σῴζεσθαι δὲ πάντας κέρδος νομίζων , ζημίαν δὲ τιθεὶς εἰ καὶ ὁ μικροῦ ἄξιος ἀπόλοιτο · εἰ δʼ ἐν τοῖς νόμοις ἠρεμοῦντες διαμένοιεν , δῆλος ἦν εὐδαίμονα μὲν αἰεὶ ἔσεσθαι τὴν πατρίδα λογιζόμενος , ἰσχυρὰν δὲ τότε ὅταν οἱ Ἕλληνες σωφρονῶσιν .
Lemmas: ὅς καί πρός ὁ διάφορος ἐν ὁ πόλις ὥσπερ πατήρ πρός παῖς προσφέρω . λοιδορέω μέν γάρ ἐπί ὁ ἁμάρτημα , τιμάω δέ εἰ τις καλός πράσσω , παρίστημι δέ εἰ τις συμφορά συμβαίνω , ἐχθρός μέν οὐδείς ἡγέομαι πολίτης , ἐπαινέω δέ πᾶς ἐθέλω , σῴζω δέ πᾶς κέρδος νομίζω , ζημία δέ τίθημι εἰ καί ὁ μικρός ἄξιος ἀπόλλυμι · εἰ δέ ἐν ὁ νόμος ἠρεμέω διαμένω , δῆλος εἰμί εὐδαίμων μέν ἀεί εἰμί ὁ πατρίς λογίζομαι , ἰσχυρός δέ τότε ὅταν ὁ Ἕλλην σωφρονέω .
xenophon-history.agesilaus 7.4
εἴ γε μὴν αὖ καλὸν Ἕλληνα ὄντα φιλέλληνα εἶναι , τίνα τις οἶδεν ἄλλον στρατηγὸν ἢ πόλιν οὐκ ἐθέλοντα αἱρεῖν , ὅταν οἴηται πορθήσειν , ἢ συμφορὰν νομίζοντα τὸ νικᾶν ἐν τῷ πρὸς Ἕλληνας πολέμῳ ;
Lemmas: εἰ γε μήν αὖ καλός Ἕλλην εἰμί φιλέλλην εἰμί , τίς τις οἶδα ἄλλος στρατηγός ἤ πόλις οὐ ἐθέλω αἱρέω , ὅταν οἴομαι πορθέω , ἤ συμφορά νομίζω ὁ νικάω ἐν ὁ πρός Ἕλλην πόλεμος ;
xenophon-history.agesilaus 7.5
ἐκεῖνος τοίνυν , ἀγγελίας μὲν ἐλθούσης αὐτῷ ὡς ἐν τῇ ἐν Κορίνθῳ μάχῃ ὀκτὼ μὲν Λακεδαιμονίων , ἐγγὺς δὲ μύριοι τεθναῖεν τῶν πολεμίων , οὐκ ἐφησθεὶς φανερὸς ἐγένετο , ἀλλʼ εἶπεν ἄρα · φεῦ σου , ὦ Ἑλλάς , ὁπότε οἱ νῦν τεθνηκότες ἱκανοὶ ἦσαν ζῶντες νικᾶν μαχόμενοι πάντας τοὺς βαρβάρους .
Lemmas: ἐκεῖνος τοίνυν , ἀγγελία μέν ἔρχομαι αὐτός ὡς ἐν ὁ ἐν Κόρινθος μάχη ὀκτώ μέν Λακεδαιμόνιος , ἐγγύς δέ μυρίος θνῄσκω ὁ πολέμιος , οὐ ἐφήδομαι φανερός γίγνομαι , ἀλλά λέγω ἄρα · φεῦ σύ , ὦ Ἑλλάς , ὁπότε ὁ νῦν θνῄσκω ἱκανός εἰμί ζάω νικάω μάχομαι πᾶς ὁ βάρβαρος .
xenophon-history.agesilaus 7.6
Κορινθίων γε μὴν τῶν φευγόντων λεγόντων ὅτι ἐνδιδοῖτο αὐτοῖς ἡ πόλις , καὶ μηχανὰς ἐπιδεικνύντων αἷς πάντως ἤλπιζον ἂν ἑλεῖν τὰ τείχη , οὐκ ἤθελε προσβάλλειν , λέγων ὅτι οὐκ ἀνδραποδίζεσθαι δέοι Ἑλληνίδας πόλεις ἀλλὰ σωφρονίζειν . εἰ δὲ τοὺς ἁμαρτάνοντας , ἔφη , ἡμῶν αὐτῶν ἀφανιοῦμεν , ὁρᾶν χρὴ μὴ οὐδʼ ἕξομεν μεθʼ ὅτου τῶν βαρβάρων κρατήσομεν .
Lemmas: Κορίνθιος γε μήν ὁ φεύγω λέγω ὅτι ἐνδίδωμι αὐτός ὁ πόλις , καί μηχανή ἐπιδείκνυμι ὅς πάντως ἐλπίζω ἄν αἱρέω ὁ τεῖχος , οὐ ἐθέλω προσβάλλω , λέγω ὅτι οὐ ἀνδραποδίζω δέω Ἑλληνίς πόλις ἀλλά σωφρονίζω . εἰ δέ ὁ ἁμαρτάνω , φημί , ἐγώ αὐτός ἀφανίζω , ὁράω χρή μή οὐδέ ἔχω μετά ὅστις ὁ βάρβαρος κρατέω .
xenophon-history.agesilaus 7.7
εἰ δʼ αὖ καλὸν καὶ μισοπέρσην εἶναι , ὅτι καὶ ὁ πάλαι ἐξεστράτευσεν ὡς δουλωσόμενος τὴν Ἑλλάδα καὶ ὁ νῦν συμμαχεῖ μὲν τούτοις μεθʼ ὁποτέρων ἂν οἴηται μείζω βλάψειν , δωρεῖται δʼ ἐκείνοις οὓς ἂν νομίζῃ λαβόντας πλεῖστα κακὰ τοὺς Ἕλληνας ποιήσειν , εἰρήνην δὲ συμπράττει ἐξ ἧς ἂν ἡγῆται μάλιστα ἡμᾶς ἀλλήλοις πολεμήσειν , ὁρῶσι μὲν οὖν ἅπαντες ταῦτα · ἐπεμελήθη δὲ τίς ἄλλος πώποτε πλὴν Ἀγησίλαος ἢ ὅπως φῦλόν τι ἀποστήσεται τοῦ Πέρσου ἢ ὅπως τὸ ἀποστὰν μὴ ἀπόληται ἢ τὸ παράπαν ὡς καὶ βασιλεὺς κακὰ ἔχων μὴ δυνήσεται τοῖς Ἕλλησι πράγματα παρέχειν ; ὃς καὶ πολεμούσης τῆς πατρίδος πρὸς Ἕλληνας ὅμως τοῦ κοινοῦ ἀγαθοῦ τῇ Ἑλλάδι οὐκ ἠμέλησεν , ἀλλʼ ἐξέπλευσεν ὅ τι δύναιτο κακὸν ποιήσων τὸν βάρβαρον .
Lemmas: εἰ δέ αὖ καλός καί μισοπέρσης εἰμί , ὅτι καί ὁ πάλαι ἐκστρατεύω ὡς δουλόω ὁ Ἑλλάς καί ὁ νῦν συμμαχέω μέν οὗτος μετά ὁπότερος ἄν οἴομαι μέγας βλάπτω , δωρέω δέ ἐκεῖνος ὅς ἄν νομίζω λαμβάνω πολύς κακός ὁ Ἕλλην ποιέω , εἰρήνη δέ συμπράσσω ἐκ ὅς ἄν ἡγέομαι μάλα ἐγώ ἀλλήλων πολεμέω , ὁράω μέν οὖν ἅπας οὗτος · ἐπιμελέομαι δέ τίς ἄλλος πώποτε πλήν Ἀγησίλαος ἤ ὅπως φῦλον τις ἀφίστημι ὁ Πέρσης ἤ ὅπως ὁ ἀφίστημι μή ἀπόλλυμι ἤ ὁ παράπαν ὡς καί βασιλεύς κακός ἔχω μή δύναμαι ὁ Ἕλλην πρᾶγμα παρέχω ; ὅς καί πολεμέω ὁ πατρίς πρός Ἕλλην ὅμως ὁ κοινός ἀγαθός ὁ Ἑλλάς οὐ ἀμελέω , ἀλλά ἐκπλέω ὅς τις δύναμαι κακός ποιέω ὁ βάρβαρος .
xenophon-history.agesilaus 8.1
ἀλλὰ μὴν ἄξιόν γε αὐτοῦ καὶ τὸ εὔχαρι μὴ σιωπᾶσθαι · ᾧ γε ὑπαρχούσης μὲν τιμῆς , παρούσης δὲ δυνάμεως , πρὸς δὲ τούτοις βασιλείας , καὶ ταύτης οὐκ ἐπιβουλευομένης ἀλλʼ ἀγαπωμένης , τὸ μὲν μεγάλαυχον οὐκ εἶδέ τις , τὸ δὲ φιλόστοργον καὶ θεραπευτικὸν τῶν φίλων καὶ μὴ ζητῶν κατενόησεν ἄν .
Lemmas: ἀλλά μήν ἄξιος γε αὐτός καί ὁ εὔχαρις μή σιωπάω · ὅς γε ὑπάρχω μέν τιμή , πάρειμι δέ δύναμις , πρός δέ οὗτος βασιλεία , καί οὗτος οὐ ἐπιβουλεύω ἀλλά ἀγαπάω , ὁ μέν μεγάλαυχος οὐ ὁράω τις , ὁ δέ φιλόστοργος καί θεραπευτικός ὁ φίλος καί μή ζητέω κατανοέω ἄν .
xenophon-history.agesilaus 8.2
καὶ μὴν μετεῖχε μὲν ἥδιστα παιδικῶν λόγων , συνεσπούδαζε δὲ πᾶν ὅ τι δέοι φίλοις . διὰ δὲ τὸ εὔελπις καὶ εὔθυμος καὶ ἀεὶ ἱλαρὸς εἶναι πολλοὺς ἐποίει μὴ τοῦ διαπράξασθαί τι μόνον ἕνεκα πλησιάζειν , ἀλλὰ καὶ τοῦ ἥδιον διημερεύειν . ἥκιστα δʼ ὢν οἷος μεγαληγορεῖν ὅμως τῶν ἐπαινούντων αὑτοὺς οὐ βαρέως ἤκουεν , ἡγούμενος βλάπτειν οὐδὲν αὐτούς , ὑπισχνεῖσθαι δὲ ἄνδρας ἀγαθοὺς ἔσεσθαι .
Lemmas: καί μήν μετέχω μέν ἡδύς παιδικός λόγος , συσπουδάζω δέ πᾶς ὅς τις δέω φίλος . διά δέ ὁ εὔελπις καί εὔθυμος καί ἀεί ἱλαρός εἰμί πολύς ποιέω μή ὁ διαπράσσω τις μόνος ἕνεκα πλησιάζω , ἀλλά καί ὁ ἡδύς διημερεύω . ἦκα δέ εἰμί οἷος μεγαληγορέω ὅμως ὁ ἐπαινέω ἑαυτοῦ οὐ βαρύς ἀκούω , ἡγέομαι βλάπτω οὐδείς αὐτός , ὑπισχνέομαι δέ ἀνήρ ἀγαθός εἰμί .
xenophon-history.agesilaus 8.3
ἀλλὰ μὴν καὶ τῇ μεγαλογνωμοσύνῃ γε ὡς εὐκαίρως ἐχρῆτο οὐ παραλειπτέον . ἐκεῖνος γὰρ ὅτʼ ἦλθεν αὐτῷ ἐπιστολὴ παρὰ βασιλέως , ἣν ὁ μετὰ Καλλία τοῦ Λακεδαιμονίου Πέρσης ἤνεγκε , περὶ ξενίας τε καὶ φιλίας , ταύτην μὲν οὐκ ἐδέξατο , τῷ δὲ φέροντι εἶπεν ἀπαγγεῖλαι βασιλεῖ ὡς ἰδίᾳ μὲν πρὸς αὐτὸν οὐδὲν δέοι ἐπιστολὰς πέμπειν , ἢν δὲ φίλος τῇ Λακεδαίμονι καὶ τῇ Ἑλλάδι εὔνους ὢν φαίνηται , ὅτι καὶ αὐτὸς φίλος ἀνὰ κράτος αὐτῷ ἔσοιτο · ἢν μέντοι , ἔφη , ἐπιβουλεύων ἁλίσκηται , μηδʼ ἂν πάνυ πολλὰς ἐπιστολὰς δέχωμαι , φίλον ἕξειν με οἰέσθω .
Lemmas: ἀλλά μήν καί ὁ μεγαλογνωμοσύνη γε ὡς εὔκαιρος χράω οὐ παραλείπω . ἐκεῖνος γάρ ὅτε ἔρχομαι αὐτός ἐπιστολή παρά βασιλεύς , ὅς ὁ μετά Καλλίας ὁ Λακεδαιμόνιος Πέρσης φέρω , περί ξενία τε καί φιλία , οὗτος μέν οὐ δέχομαι , ὁ δέ φέρω λέγω ἀπαγγέλλω βασιλεύς ὡς ἴδιος μέν πρός αὐτός οὐδείς δέω ἐπιστολή πέμπω , ἐάν δέ φίλος ὁ Λακεδαίμων καί ὁ Ἑλλάς εὔνους εἰμί φαίνω , ὅτι καί αὐτός φίλος ἀνά κράτος αὐτός εἰμί · ἐάν μέντοι , φημί , ἐπιβουλεύω ἁλίσκομαι , μηδέ ἐάν πάνυ πολύς ἐπιστολή δέχομαι , φίλος ἔχω ἐγώ οἴομαι .
xenophon-history.agesilaus 8.4
ἐγὼ οὖν καὶ τοῦτο ἐπαινῶ Ἀγησιλάου τὸ πρὸς τὸ ἀρέσκειν τοῖς Ἕλλησιν ὑπεριδεῖν τὴν βασιλέως ξενίαν . ἄγαμαι δὲ κἀκεῖνο , ὅτι οὐχ ὁπότερος πλείω τε χρήματα ἔχοι καὶ πλειόνων ἄρχοι , τούτῳ ἡγήσατο μεῖζον φρονητέον εἶναι , ἀλλʼ ὁπότερος αὐτός τε ἀμείνων εἴη καὶ ἀμεινόνων ἡγοῖτο .
Lemmas: ἐγώ οὖν καί οὗτος ἐπαινέω Ἀγησίλαος ὁ πρός ὁ ἀρέσκω ὁ Ἕλλην ὑπεροράω ὁ βασιλεύς ξενία . ἄγαμαι δέ ἐκεῖνος , ὅτι οὐ ὁπότερος πολύς τε χρῆμα ἔχω καί πολύς ἄρχω , οὗτος ἡγέομαι μέγας φρονητέον εἰμί , ἀλλά ὁπότερος αὐτός τε ἀγαθός εἰμί καί ἀγαθός ἡγέομαι .
xenophon-history.agesilaus 8.5
ἐπαινῶ δὲ κἀκεῖνο τῆς προνοίας αὐτοῦ , ὅτι νομίζων ἀγαθὸν τῇ Ἑλλάδι ἀφίστασθαι τοῦ βασιλέως ὡς πλείστους σατράπας , οὐκ ἐκρατήθη οὔθʼ ὑπὸ δώρων οὔθʼ ὑπὸ τῆς βασιλέως ῥώμης ἐθελήσας ξενωθῆναι αὐτῷ , ἀλλʼ ἐφυλάξατο μὴ ἄπιστος γενέσθαι τοῖς ἀφίστασθαι βουλομένοις .
Lemmas: ἐπαινέω δέ ἐκεῖνος ὁ πρόνοια αὐτός , ὅτι νομίζω ἀγαθός ὁ Ἑλλάς ἀφίστημι ὁ βασιλεύς ὡς πολύς σατράπης , οὐ κρατέω οὔτε ὑπό δῶρον οὔτε ὑπό ὁ βασιλεύς ῥώμη ἐθέλω ξενόω αὐτός , ἀλλά φυλάσσω μή ἄπιστος γίγνομαι ὁ ἀφίστημι βούλομαι .
xenophon-history.agesilaus 8.6
ἐκεῖνό γε μὴν αὐτοῦ τίς οὐκ ἂν ἀγασθείη ; ὁ μὲν γὰρ Πέρσης , νομίζων , ἢν χρήματα πλεῖστα ἔχῃ , πάνθʼ ὑφʼ ἑαυτῷ ποιήσεσθαι , διὰ τοῦτο πᾶν μὲν τὸ ἐν ἀνθρώποις χρυσίον , πᾶν δὲ τὸ ἀργύριον , πάντα δὲ τὰ πολυτελέστατα ἐπειρᾶτο πρὸς ἑαυτὸν ἁθροίζειν . ὁ δὲ οὕτως ἀντεσκευάσατο τὸν οἶκον ὥστε τούτων μηδενὸς προσδεῖσθαι .
Lemmas: ἐκεῖνος γε μήν αὐτός τίς οὐ ἄν ἄγαμαι ; ὁ μέν γάρ Πέρσης , νομίζω , ἐάν χρῆμα πολύς ἔχω , πᾶς ὑπό ἑαυτοῦ ποιέω , διά οὗτος πᾶς μέν ὁ ἐν ἄνθρωπος χρυσίον , πᾶς δέ ὁ ἀργύριον , πᾶς δέ ὁ πολυτελής πειράω πρός ἑαυτοῦ ἀθροίζω . ὁ δέ οὕτως ἀντισκευάζομαι ὁ οἶκος ὥστε οὗτος μηδείς προσδέω .
xenophon-history.agesilaus 8.7
εἰ δέ τις ταῦτα ἀπιστεῖ , ἰδέτω μὲν οἵα οἰκία ἤρκει αὐτῷ , θεασάσθω δὲ τὰς θύρας αὐτοῦ · εἰκάσειε γὰρ ἄν τις ἔτι ταύτας ἐκείνας εἶναι ἅσπερ Ἀριστόδημος ὁ Ἡρακλέους ὅτε κατῆλθε λαβὼν ἐπεστήσατο · πειράσθω δὲ θεάσασθαι τὴν ἔνδον κατασκευήν , ἐννοησάτω δὲ ὡς ἐθοίναζεν ἐν ταῖς θυσίαις , ἀκουσάτω δὲ ὡς ἐπὶ πολιτικοῦ καννάθρου κατῄει εἰς Ἀμύκλας ἡ θυγάτηρ αὐτοῦ .
Lemmas: εἰ δέ τις οὗτος ἀπιστέω , ὁράω μέν οἷος οἰκίον ἀρκέω αὐτός , θεάομαι δέ ὁ θύρα αὐτός · εἰκάζω γάρ ἄν τις ἔτι οὗτος ἐκεῖνος εἰμί ὅς Ἀριστόδημος ὁ Ἡρακλῆς ὅτε κατέρχομαι λαμβάνω ἐφίστημι · πειράω δέ θεάομαι ὁ ἔνδον κατασκευή , ἐννοέω δέ ὡς θοινάζω ἐν ὁ θυσία , ἀκούω δέ ὡς ἐπί πολιτικός κάναθρον κατέρχομαι εἰς Ἀμύκλης ὁ θυγάτηρ αὐτός .
xenophon-history.agesilaus 8.8
τοιγαροῦν οὕτως ἐφαρμόσας τὰς δαπάνας ταῖς προσόδοις οὐδὲν ἠναγκάζετο χρημάτων ἕνεκα ἄδικον πράττειν . καίτοι καλὸν μὲν δοκεῖ εἶναι τείχη ἀνάλωτα κτᾶσθαι ὑπὸ πολεμίων · πολὺ μέντοι ἔγωγε κάλλιον κρίνω τὸ τὴν αὑτοῦ ψυχὴν ἀνάλωτον κατασκευάσαι καὶ ὑπὸ χρημάτων καὶ ὑπὸ ἡδονῶν καὶ ὑπὸ φόβου .
Lemmas: τοιγαροῦν οὕτως ἐφαρμόζω ὁ δαπάνη ὁ πρόσοδος οὐδείς ἀναγκάζω χρῆμα ἕνεκα ἄδικος πράσσω . καίτοι καλός μέν δοκέω εἰμί τεῖχος ἀνάλωτος κτάομαι ὑπό πολέμιος · πολύς μέντοι ἐγώ καλός κρίνω ὁ ὁ ἑαυτοῦ ψυχή ἀνάλωτος κατασκευάζω καί ὑπό χρῆμα καί ὑπό ἡδονή καί ὑπό φόβος .
xenophon-history.agesilaus 9.1
ἀλλὰ μὴν ἐρῶ γε ὡς καὶ τὸν τρόπον ὑπεστήσατο τῇ τοῦ Πέρσου ἀλαζονείᾳ . πρῶτον μὲν γὰρ ὁ μὲν τῷ σπανίως ὁρᾶσθαι ἐσεμνύνετο , Ἀγησίλαος δὲ τῷ ἀεὶ ἐμφανὴς εἶναι ἠγάλλετο , νομίζων αἰσχρουργίᾳ μὲν τὸ ἀφανίζεσθαι πρέπειν , τῷ δὲ εἰς κάλλος βίῳ τὸ φῶς μᾶλλον κόσμον παρέχειν .
Lemmas: ἀλλά μήν λέγω γε ὡς καί ὁ τρόπος ὑφίστημι ὁ ὁ Πέρσης ἀλαζονεία . πρῶτος μέν γάρ ὁ μέν ὁ σπάνιος ὁράω σεμνύνω , Ἀγησίλαος δέ ὁ ἀεί ἐμφανής εἰμί ἀγάλλω , νομίζω αἰσχρουργία μέν ὁ ἀφανίζω πρέπω , ὁ δέ εἰς κάλλος βίος ὁ φάος μάλα κόσμος παρέχω .
xenophon-history.agesilaus 9.2
ἔπειτα δὲ ὁ μὲν τῷ δυσπρόσοδος εἶναι ἐσεμνύνετο , ὁ δὲ τῷ πᾶσιν εὐπρόσοδος εἶναι ἔχαιρε · καὶ ὁ μὲν ἡβρύνετο τῷ βραδέως διαπράττειν , ὁ δὲ τότε μάλιστα ἔχαιρεν ὁπότε τάχιστα τυχόντας ὧν δέοιντο ἀποπέμποι .
Lemmas: ἔπειτα δέ ὁ μέν ὁ δυσπρόσοδος εἰμί σεμνύνω , ὁ δέ ὁ πᾶς εὐπρόσοδος εἰμί χαίρω · καί ὁ μέν ἁβρύνω ὁ βραδύς διαπράσσω , ὁ δέ τότε μάλα χαίρω ὁπότε ταχύς τυγχάνω ὅς δέω ἀποπέμπω .
xenophon-history.agesilaus 9.3
ἀλλὰ μὴν καὶ τὴν εὐπάθειαν ὅσῳ ῥᾴονα καὶ εὐπορωτέραν Ἀγησίλαος ἐπετήδευσεν ἄξιον κατανοῆσαι . τῷ μὲν γὰρ Πέρσῃ πᾶσαν γῆν περιέρχονται μαστεύοντες τί ἂν ἡδέως πίοι , μυρίοι δὲ τεχνῶνται τί ἂν ἡδέως φάγοι · ὅπως γε μὲν καταδάρθοι οὐδʼ ἂν εἴποι τις ὅσα πραγματεύονται . Ἀγησίλαος δὲ διὰ τὸ φιλόπονος εἶναι πᾶν μὲν τὸ παρὸν ἡδέως ἔπινε , πᾶν δὲ τὸ συντυχὸν ἡδέως ἤσθιεν · εἰς δὲ τὸ ἀσμένως κοιμηθῆναι πᾶς τόπος ἱκανὸς ἦν αὐτῷ .
Lemmas: ἀλλά μήν καί ὁ εὐπάθεια ὅσος ῥᾴδιος καί εὔπορος Ἀγησίλαος ἐπιτηδεύω ἄξιος κατανοέω . ὁ μέν γάρ Πέρσης πᾶς γῆ περιέρχομαι μαστεύω τίς ἄν ἡδύς πίνω , μυρίος δέ τεχνάομαι τίς ἄν ἡδύς ἐσθίω · ὅπως γε μέν καταδαρθάνω οὐδέ ἄν λέγω τις ὅσος πραγματεύομαι . Ἀγησίλαος δέ διά ὁ φιλόπονος εἰμί πᾶς μέν ὁ πάρειμι ἡδύς πίνω , πᾶς δέ ὁ συντυγχάνω ἡδύς ἐσθίω · εἰς δέ ὁ ἄσμενος κοιμάω πᾶς τόπος ἱκανός εἰμί αὐτός .
xenophon-history.agesilaus 9.4
καὶ ταῦτα οὐ μόνον πράττων ἔχαιρεν , ἀλλὰ καὶ ἐνθυμούμενος ἠγάλλετο ὅτι αὐτὸς μὲν ἐν μέσαις ταῖς εὐφροσύναις ἀναστρέφοιτο , τὸν δὲ βάρβαρον ἑώρα , εἰ μέλλοι ἀλύπως βιώσεσθαι , συνελκυστέον αὐτῷ ἀπὸ περάτων τῆς γῆς τὰ τέρψοντα .
Lemmas: καί οὗτος οὐ μόνος πράσσω χαίρω , ἀλλά καί ἐνθυμέομαι ἀγάλλω ὅτι αὐτός μέν ἐν μέσος ὁ εὐφροσύνη ἀναστρέφω , ὁ δέ βάρβαρος ὁράω , εἰ μέλλω ἄλυπος βιόω , συνελκυστέον αὐτός ἀπό πέρας ὁ γῆ ὁ τέρπω .
xenophon-history.agesilaus 9.5
ηὔφραινε δὲ αὐτὸν καὶ τάδε , ὅτι αὐτὸς μὲν ᾔδει τῇ τῶν θεῶν κατασκευῇ δυνάμενος ἀλύπως χρῆσθαι , τὸν δὲ ἑώρα φεύγοντα μὲν θάλπη , φεύγοντα δὲ ψύχη , διʼ ἀσθένειαν ψυχῆς , οὐκ ἀνδρῶν ἀγαθῶν ἀλλὰ θηρίων τῶν ἀσθενεστάτων βίον μιμούμενον .
Lemmas: εὐφραίνω δέ αὐτός καί ὅδε , ὅτι αὐτός μέν οἶδα ὁ ὁ θεός κατασκευή δύναμαι ἄλυπος χράω , ὁ δέ ὁράω φεύγω μέν θάλπος , φεύγω δέ ψῦχος , διά ἀσθένεια ψυχή , οὐ ἀνήρ ἀγαθός ἀλλά θηρίον ὁ ἀσθενής βίος μιμέομαι .
xenophon-history.agesilaus 9.6
ἐκεῖνό γε μὴν πῶς οὐ καλὸν καὶ μεγαλογνῶμον , τὸ αὐτὸν μὲν ἀνδρὸς ἔργοις καὶ κτήμασι κοσμεῖν τὸν ἑαυτοῦ οἶκον , κύνας τε πολλοὺς θηρευτὰς καὶ ἵππους πολεμιστηρίους τρέφοντα , Κυνίσκαν δὲ ἀδελφὴν οὖσαν πεῖσαι ἁρματοτροφεῖν καὶ ἐπιδεῖξαι νικώσης αὐτῆς ὅτι τὸ θρέμμα τοῦτο οὐκ ἀνδραγαθίας ἀλλὰ πλούτου ἐπίδειγμά ἐστι ;
Lemmas: ἐκεῖνος γε μήν πῶς οὐ καλός καί μεγαλογνώμων , ὁ αὐτός μέν ἀνήρ ἔργον καί κτῆμα κοσμέω ὁ ἑαυτοῦ οἶκος , κύων τε πολύς θηρευτής καί ἵππος πολεμιστήριος τρέφω , Κυνίσκη δέ ἀδελφή εἰμί πείθω ἁρματοτροφέω καί ἐπιδείκνυμι νικάω αὐτός ὅτι ὁ θρέμμα οὗτος οὐ ἀνδραγαθία ἀλλά πλοῦτος ἐπίδειγμα εἰμί ;
xenophon-history.agesilaus 9.7
τόδε γε μὴν πῶς οὐ σαφῶς πρὸς τὸ γενναῖον ἔγνω , ὅτι ἅρματι μὲν νικήσας τοὺς ἰδιώτας οὐδὲν ὀνομαστότερος ἂν γένοιτο , εἰ δὲ φίλην μὲν πάντων μάλιστα τὴν πόλιν ἔχοι , πλείστους δὲ φίλους καὶ ἀρίστους ἀνὰ πᾶσαν τὴν γῆν κεκτῇτο , νικῴη δὲ τὴν μὲν πατρίδα καὶ τοὺς ἑταίρους εὐεργετῶν , τοὺς δὲ ἀντιπάλους τιμωρούμενος , ὅτι οὕτως ἂν εἴη νικηφόρος τῶν καλλίστων καὶ μεγαλοπρεπεστάτων ἀγωνισμάτων καὶ ὀνομαστότατος καὶ ζῶν καὶ τελευτήσας γένοιτʼ ἄν ;
Lemmas: ὅδε γε μήν πῶς οὐ σαφής πρός ὁ γενναῖος γιγνώσκω , ὅτι ἅρμα μέν νικάω ὁ ἰδιώτης οὐδείς ὀνομαστός ἄν γίγνομαι , εἰ δέ φίλος μέν πᾶς μάλα ὁ πόλις ἔχω , πολύς δέ φίλος καί ἀγαθός ἀνά πᾶς ὁ γῆ κτάομαι , νικάω δέ ὁ μέν πατρίς καί ὁ ἑταῖρος εὐεργετέω , ὁ δέ ἀντίπαλος τιμωρέω , ὅτι οὕτως ἄν εἰμί νικηφόρος ὁ καλός καί μεγαλοπρεπής ἀγώνισμα καί ὀνομαστός καί ζάω καί τελευτάω γίγνομαι ἄν ;
xenophon-history.agesilaus 10.1
ἐγὼ μὲν οὖν τοιαῦτα ἐπαινῶ Ἀγησίλαον . ταῦτα γὰρ οὐχ ὥσπερ εἰ θησαυρῷ τις ἐντύχοι , πλουσιώτερος μὲν ἂν εἴη , οἰκονομικώτερος δὲ οὐδὲν ἄν , καὶ εἰ νόσου δὲ πολεμίοις ἐμπεσούσης κρατήσειεν , εὐτυχέστερος μὲν ἂν εἴη , στρατηγικώτερος δὲ οὐδὲν ἄν · ὁ δὲ καρτερίᾳ μὲν πρωτεύων ἔνθα πονεῖν καιρός , ἀλκῇ δὲ ὅπου ἀνδρείας ἀγών , γνώμῃ δὲ ὅπου βουλῆς ἔργον , οὗτος ἔμοιγε δοκεῖ δικαίως ἀνὴρ ἀγαθὸς παντελῶς ἂν νομίζεσθαι .
Lemmas: ἐγώ μέν οὖν τοιοῦτος ἐπαινέω Ἀγησίλαος . οὗτος γάρ οὐ ὥσπερ εἰ θησαυρός τις ἐντυγχάνω , πλούσιος μέν ἄν εἰμί , οἰκονομικός δέ οὐδείς ἄν , καί εἰ νόσος δέ πολέμιος ἐμπίπτω κρατέω , εὐτυχής μέν ἄν εἰμί , στρατηγικός δέ οὐδείς ἄν · ὁ δέ καρτερία μέν πρωτεύω ἔνθα πονέω καιρός , ἀλκή δέ ὅπου ἀνδρεία ἀγών , γνώμη δέ ὅπου βουλή ἔργον , οὗτος ἐγώ δοκέω δίκαιος ἀνήρ ἀγαθός παντελής ἄν νομίζω .
xenophon-history.agesilaus 10.2
εἰ δὲ καλὸν εὕρημα ἀνθρώποις στάθμη καὶ κανὼν πρὸς τὸ ὀρθὰ ἐργάζεσθαι , καλὸν ἄν μοι δοκεῖ ἡ Ἀγησιλάου ἀρετὴ παράδειγμα γενέσθαι τοῖς ἀνδραγαθίαν ἀσκεῖν βουλομένοις . τίς γὰρ ἂν ἢ θεοσεβῆ μιμούμενος ἀνόσιος γένοιτο ἢ δίκαιον ἄδικος ἢ σώφρονα ὑβριστὴς ἢ ἐγκρατῆ ἀκρατής ; καὶ γὰρ δὴ οὐχ οὕτως ἐπὶ τῷ ἄλλων βασιλεύειν ὡς ἐπὶ τῷ ἑαυτοῦ ἄρχειν ἐμεγαλύνετο , οὐδʼ ἐπὶ τῷ πρὸς τοὺς πολεμίους ἀλλʼ ἐπὶ τῷ πρὸς πᾶσαν ἀρετὴν ἡγεῖσθαι τοῖς πολίταις .
Lemmas: εἰ δέ καλός εὕρημα ἄνθρωπος στάθμη καί κανών πρός ὁ ὀρθός ἐργάζομαι , καλός ἄν ἐγώ δοκέω ὁ Ἀγησίλαος ἀρετή παράδειγμα γίγνομαι ὁ ἀνδραγαθία ἀσκέω βούλομαι . τίς γάρ ἄν ἤ θεοσεβής μιμέομαι ἀνόσιος γίγνομαι ἤ δίκαιος ἄδικος ἤ σώφρων ὑβριστής ἤ ἐγκρατής ἀκρατής ; καί γάρ δή οὐ οὕτως ἐπί ὁ ἄλλος βασιλεύω ὡς ἐπί ὁ ἑαυτοῦ ἄρχω μεγαλύνω , οὐδέ ἐπί ὁ πρός ὁ πολέμιος ἀλλά ἐπί ὁ πρός πᾶς ἀρετή ἡγέομαι ὁ πολίτης .
xenophon-history.agesilaus 10.3
ἀλλὰ γὰρ μὴ ὅτι τετελευτηκὼς ἐπαινεῖται τούτου ἕνεκα θρῆνόν τις τοῦτον τὸν λόγον νομισάτω , ἀλλὰ πολὺ μᾶλλον ἐγκώμιον . πρῶτον μὲν γὰρ ἅπερ ζῶν ἤκουε ταὐτὰ καὶ νῦν λέγεται περὶ αὐτοῦ · ἔπειτα δὲ τί καὶ πλέον θρήνου ἄπεστιν ἢ βίος τε εὐκλεὴς καὶ θάνατος ὡραῖος ; ἐγκωμίων δὲ τί ἀξιώτερον ἢ νῖκαί τε αἱ κάλλισται καὶ ἔργα τὰ πλείστου ἄξια ;
Lemmas: ἀλλά γάρ μή ὅτι τελευτάω ἐπαινέω οὗτος ἕνεκα θρῆνος τις οὗτος ὁ λόγος νομίζω , ἀλλά πολύς μάλα ἐγκώμιον . πρῶτος μέν γάρ ὅς ζάω ἀκούω αὐτός καί νῦν λέγω περί αὐτός · ἔπειτα δέ τίς καί πολύς θρῆνος ἄπειμι ἤ βίος τε εὐκλεής καί θάνατος ὡραῖος ; ἐγκώμιον δέ τίς ἄξιος ἤ νίκη τε ὁ καλός καί ἔργον ὁ πολύς ἄξιος ;
xenophon-history.agesilaus 10.4
δικαίως δʼ ἂν ἐκεῖνός γε μακαρίζοιτο ὃς εὐθὺς μὲν ἐκ παιδὸς ἐρασθεὶς τοῦ εὐκλεὴς γενέσθαι ἔτυχε τούτου μάλιστα τῶν καθʼ ἑαυτόν · φιλοτιμότατος δὲ πεφυκὼς ἀήττητος διετέλεσεν , ἐπεὶ βασιλεὺς ἐγένετο . ἀφικόμενος δὲ ἐπὶ τὸ μήκιστον ἀνθρωπίνου αἰῶνος ἀναμάρτητος ἐτελεύτησε καὶ περὶ τούτους ὧν ἡγεῖτο καὶ πρὸς ἐκείνους οἷς ἐπολέμει .
Lemmas: δίκαιος δέ ἄν ἐκεῖνος γε μακαρίζω ὅς εὐθύς μέν ἐκ παῖς ἔραμαι ὁ εὐκλεής γίγνομαι τυγχάνω οὗτος μάλα ὁ κατά ἑαυτοῦ · φιλότιμος δέ φύω ἀήσσητος διατελέω , ἐπεί βασιλεύς γίγνομαι . ἀφικνέομαι δέ ἐπί ὁ μήκιστος ἀνθρώπινος αἰών ἀναμάρτητος τελευτάω καί περί οὗτος ὅς ἡγέομαι καί πρός ἐκεῖνος ὅς πολεμέω .
xenophon-history.agesilaus 11.1
βούλομαι δὲ καὶ ἐν κεφαλαίοις ἐπανελθεῖν τὴν ἀρετὴν αὐτοῦ , ὡς ἂν ὁ ἔπαινος εὐμνημονεστέρως ἔχῃ . Ἀγησίλαος ἱερὰ μὲν καὶ τὰ ἐν τοῖς πολεμίοις ἐσέβετο , ἡγούμενος τοὺς θεοὺς οὐχ ἧττον ἐν τῇ πολεμίᾳ χρῆναι ἢ ἐν τῇ φιλίᾳ συμμάχους ποιεῖσθαι · ἱκέτας δὲ θεῶν οὐδὲ ἐχθροὺς ἐβιάζετο , νομίζων ἄλογον εἶναι τοὺς μὲν ἐξ ἱερῶν κλέπτοντας ἱεροσύλους καλεῖν , τοὺς δὲ βωμῶν ἱκέτας ἀποσπῶντας εὐσεβεῖς ἡγεῖσθαι .
Lemmas: βούλομαι δέ καί ἐν κεφάλαιος ἐπανέρχομαι ὁ ἀρετή αὐτός , ὡς ἄν ὁ ἔπαινος εὐμνήμων ἔχω . Ἀγησίλαος ἱερόν μέν καί ὁ ἐν ὁ πολέμιος σέβομαι , ἡγέομαι ὁ θεός οὐ ἥσσων ἐν ὁ πολέμιος χρή ἤ ἐν ὁ φιλία σύμμαχος ποιέω · ἱκέτης δέ θεός οὐδέ ἐχθρός βιάζω , νομίζω ἄλογος εἰμί ὁ μέν ἐκ ἱερός κλέπτω ἱερόσυλος καλέω , ὁ δέ βωμός ἱκέτης ἀποσπάω εὐσεβής ἡγέομαι .
xenophon-history.agesilaus 11.2
ἐκεῖνός γε μὴν ὑμνῶν οὔποτʼ ἔληγεν ὡς τοὺς θεοὺς οἴοιτο οὐδὲν ἧττον ὁσίοις ἔργοις ἢ ἁγνοῖς ἱεροῖς ἥδεσθαι . ἀλλὰ μὴν καὶ ὁπότε εὐτυχοίη , οὐκ ἀνθρώπων ὑπερεφρόνει , ἀλλὰ θεοῖς χάριν ᾔδει . καὶ θαρρῶν πλείονα ἔθυεν ἢ ὀκνῶν ηὔχετο . εἴθιστο δὲ φοβούμενος μὲν ἱλαρὸς φαίνεσθαι , εὐτυχῶν δὲ πρᾷος εἶναι .
Lemmas: ἐκεῖνος γε μήν ὑμνέω οὔποτε λήγω ὡς ὁ θεός οἴομαι οὐδείς ἥσσων ὅσιος ἔργον ἤ ἁγνός ἱερός ἥδομαι . ἀλλά μήν καί ὁπότε εὐτυχέω , οὐ ἄνθρωπος ὑπερφρονέω , ἀλλά θεός χάρις οἶδα . καί θαρσέω πολύς θύω ἤ ὀκνέω εὔχομαι . ἐθίζω δέ φοβέω μέν ἱλαρός φαίνω , εὐτυχέω δέ πρᾶος εἰμί .
xenophon-history.agesilaus 11.3
τῶν γε μὴν φίλων οὐ τοὺς δυνατωτάτους ἀλλὰ τοὺς προθυμοτάτους μάλιστα ἠσπάζετο . ἐμίσει οὐκ εἴ τις κακῶς πάσχων ἠμύνετο , ἀλλʼ εἴ τις εὐεργετούμενος ἀχάριστος φαίνοιτο . ἔχαιρε δὲ τοὺς μὲν αἰσχροκερδεῖς πένητας ὁρῶν , τοὺς δὲ δικαίους πλουσίους ποιῶν , βουλόμενος τὴν δικαιοσύνην τῆς ἀδικίας κερδαλεωτέραν καθιστάναι .
Lemmas: ὁ γε μήν φίλος οὐ ὁ δυνατός ἀλλά ὁ πρόθυμος μάλα ἀσπάζομαι . μισέω οὐ εἰ τις κακός πάσχω ἀμύνω , ἀλλά εἰ τις εὐεργετέω ἀχάριστος φαίνω . χαίρω δέ ὁ μέν αἰσχροκερδής πένης ὁράω , ὁ δέ δίκαιος πλούσιος ποιέω , βούλομαι ὁ δικαιοσύνη ὁ ἀδικία κερδαλέος καθίστημι .
xenophon-history.agesilaus 11.4
ἤσκει δὲ ἐξομιλεῖν μὲν παντοδαποῖς , χρῆσθαι δὲ τοῖς ἀγαθοῖς . ὁπότε δὲ ψεγόντων ἢ ἐπαινούντων τινὰς ἀκούοι , οὐχ ἧττον ᾤετο καταμανθάνειν τοὺς τῶν λεγόντων τρόπους ἢ περὶ ὧν λέγοιεν . καὶ τοὺς μὲν ὑπὸ φίλων ἐξαπατωμένους οὐκ ἔψεγε , τοὺς δὲ ὑπὸ πολεμίων πάμπαν κατεμέμφετο , καὶ τὸ μὲν ἀπιστοῦντας ἐξαπατᾶν σοφὸν ἔκρινε , τὸ δὲ πιστεύοντας ἀνόσιον .
Lemmas: ἀσκέω δέ ἐξομιλέω μέν παντοδαπός , χράω δέ ὁ ἀγαθός . ὁπότε δέ ψέγω ἤ ἐπαινέω τις ἀκούω , οὐ ἥσσων οἴομαι καταμανθάνω ὁ ὁ λέγω τρόπος ἤ περί ὅς λέγω . καί ὁ μέν ὑπό φίλος ἐξαπατάω οὐ ψέγω , ὁ δέ ὑπό πολέμιος πάμπαν καταμέμφομαι , καί ὁ μέν ἀπιστέω ἐξαπατάω σοφός κρίνω , ὁ δέ πιστεύω ἀνόσιος .
xenophon-history.agesilaus 11.5
ἐπαινούμενος δὲ ἔχαιρεν ὑπὸ τῶν καὶ ψέγειν ἐθελόντων τὰ μὴ ἀρεστά , καὶ τῶν παρρησιαζομένων οὐδένα ἤχθραινε , τοὺς δὲ κρυψίνους ὥσπερ ἐνέδρας ἐφυλάττετο . τούς γε μὴν διαβόλους μᾶλλον ἢ τοὺς κλέπτας ἐμίσει , μείζω ζημίαν ἡγούμενος φίλων ἢ χρημάτων στερίσκεσθαι .
Lemmas: ἐπαινέω δέ χαίρω ὑπό ὁ καί ψέγω ἐθέλω ὁ μή ἀρεστός , καί ὁ παρρησιάζομαι οὐδείς ἐχθραίνω , ὁ δέ κρυψίνους ὥσπερ ἐνέδρα φυλάσσω . ὁ γε μήν διάβολος μάλα ἤ ὁ κλέπτης μισέω , μέγας ζημία ἡγέομαι φίλος ἤ χρῆμα στερίσκω .
xenophon-history.agesilaus 11.6
καὶ τὰς μὲν τῶν ἰδιωτῶν ἁμαρτίας πρᾴως ἔφερε , τὰς δὲ τῶν ἀρχόντων μεγάλας ἦγε , κρίνων τοὺς μὲν ὀλίγα , τοὺς δὲ πολλὰ κακῶς διατιθέναι . τῇ δὲ βασιλείᾳ προσήκειν ἐνόμιζεν οὐ ῥᾳδιουργίαν ἀλλὰ καλοκἀγαθίαν .
Lemmas: καί ὁ μέν ὁ ἰδιώτης ἁμαρτία πρᾶος φέρω , ὁ δέ ὁ ἄρχων μέγας ἄγω , κρίνω ὁ μέν ὀλίγος , ὁ δέ πολύς κακός διατίθημι . ὁ δέ βασιλεία προσήκω νομίζω οὐ ῥᾳδιουργία ἀλλά καλοκἀγαθία .
xenophon-history.agesilaus 11.7
καὶ τοῦ μὲν σώματος εἰκόνα στήσασθαι ἀπέσχετο , πολλῶν αὐτῷ τοῦτο δωρεῖσθαι θελόντων , τῆς δὲ ψυχῆς οὐδέποτε ἐπαύετο μνημεῖα διαπονούμενος , ἡγούμενος τὸ μὲν ἀνδριαντοποιῶν , τὸ δὲ αὑτοῦ ἔργον εἶναι , καὶ τὸ μὲν πλουσίων , τὸ δὲ τῶν ἀγαθῶν .
Lemmas: καί ὁ μέν σῶμα εἰκών ἵστημι ἀπέχω , πολύς αὐτός οὗτος δωρέω ἐθέλω , ὁ δέ ψυχή οὐδέποτε παύω μνημεῖον διαπονέω , ἡγέομαι ὁ μέν ἀνδριαντοποιός , ὁ δέ ἑαυτοῦ ἔργον εἰμί , καί ὁ μέν πλούσιος , ὁ δέ ὁ ἀγαθός .
xenophon-history.agesilaus 11.8
χρήμασί γε μὴν οὐ μόνον δικαίως ἀλλὰ καὶ ἐλευθερίως ἐχρῆτο , τῷ μὲν δικαίῳ ἀρκεῖν ἡγούμενος τὸ ἐὰν τὰ ἀλλότρια , τῷ δὲ ἐλευθερίῳ καὶ τῶν ἑαυτοῦ προσωφελητέον εἶναι . αἰεὶ δὲ δεισιδαίμων ἦν , νομίζων τοὺς μὲν καλῶς ζῶντας οὔπω εὐδαίμονας , τοὺς δὲ εὐκλεῶς τετελευτηκότας ἤδη μακαρίους .
Lemmas: χρῆμα γε μήν οὐ μόνος δίκαιος ἀλλά καί ἐλευθέριος χράω , ὁ μέν δίκαιος ἀρκέω ἡγέομαι ὁ ἐάν ὁ ἀλλότριος , ὁ δέ ἐλευθέριος καί ὁ ἑαυτοῦ προσωφελητέον εἰμί . ἀεί δέ δεισιδαίμων εἰμί , νομίζω ὁ μέν καλός ζάω οὔπω εὐδαίμων , ὁ δέ εὐκλεής τελευτάω ἤδη μακάριος .
xenophon-history.agesilaus 11.9
μείζω δὲ συμφορὰν ἔκρινε τὸ γιγνώσκοντα ἢ ἀγνοοῦντα ἀμελεῖν τῶν ἀγαθῶν . δόξης δὲ οὐδεμιᾶς ἤρα ἧς οὐκ ἐξεπόνει τὰ ἴδια . μετʼ ὀλίγων δέ μοι ἐδόκει ἀνθρώπων οὐ καρτερίαν τὴν ἀρετὴν ἀλλʼ εὐπάθειαν νομίζειν · ἐπαινούμενος γοῦν ἔχαιρε μᾶλλον ἢ χρήματα κτώμενος . ἀλλὰ μὴν ἀνδρείαν γε τὸ πλέον μετʼ εὐβουλίας ἢ μετὰ κινδύνων ἐπεδείκνυτο , καὶ σοφίαν ἔργῳ μᾶλλον ἢ λόγοις ἤσκει .
Lemmas: μέγας δέ συμφορά κρίνω ὁ γιγνώσκω ἤ ἀγνοέω ἀμελέω ὁ ἀγαθός . δόξα δέ οὐδείς ἐράω ὅς οὐ ἐκπονέω ὁ ἴδιος . μετά ὀλίγος δέ ἐγώ δοκέω ἄνθρωπος οὐ καρτερία ὁ ἀρετή ἀλλά εὐπάθεια νομίζω · ἐπαινέω γοῦν χαίρω μάλα ἤ χρῆμα κτάομαι . ἀλλά μήν ἀνδρεία γε ὁ πολύς μετά εὐβουλία ἤ μετά κίνδυνος ἐπιδείκνυμι , καί σοφία ἔργον μάλα ἤ λόγος ἀσκέω .
xenophon-history.agesilaus 11.10
πρᾳότατός γε μὴν φίλοις ὢν ἐχθροῖς φοβερώτατος ἦν · καὶ πόνοις μάλιστα ἀντέχων ἑταίροις ἥδιστα ὑπεῖκε , καλῶν ἔργων μᾶλλον ἢ τῶν καλῶν σωμάτων ἐπιθυμῶν . ἔν γε μὴν ταῖς εὐπραξίαις σωφρονεῖν ἐπιστάμενος ἐν τοῖς δεινοῖς εὐθαρσὴς ἐδύνατο εἶναι .
Lemmas: πρᾶος γε μήν φίλος εἰμί ἐχθρός φοβερός εἰμί · καί πόνος μάλα ἀντέχω ἑταῖρος ἡδύς ὑπείκω , καλός ἔργον μάλα ἤ ὁ καλός σῶμα ἐπιθυμέω . ἐν γε μήν ὁ εὐπραξία σωφρονέω ἐπίσταμαι ἐν ὁ δεινός εὐθαρσής δύναμαι εἰμί .
xenophon-history.agesilaus 11.11
καὶ τὸ εὔχαρι οὐ σκώμμασιν ἀλλὰ τρόπῳ ἐπετήδευε , καὶ τῷ μεγαλόφρονι οὐ σὺν ὕβρει ἀλλὰ σὺν γνώμῃ ἐχρῆτο · τῶν γοῦν ὑπεραύχων καταφρονῶν τῶν μετρίων ταπεινότερος ἦν . καὶ γὰρ ἐκαλλωπίζετο τῇ μὲν ἀμφὶ τὸ σῶμα φαυλότητι , τῷ δʼ ἀμφὶ τὸ στράτευμα κόσμῳ καὶ τῷ μὲν αὐτὸς ὡς ἐλαχίστων δεῖσθαι , τῷ δὲ τοὺς φίλους ὡς πλεῖστα ὠφελεῖν .
Lemmas: καί ὁ εὔχαρις οὐ σκῶμμα ἀλλά τρόπος ἐπιτηδεύω , καί ὁ μεγαλόφρων οὐ σύν ὕβρις ἀλλά σύν γνώμη χράω · ὁ γοῦν ὑπέραυχος καταφρονέω ὁ μέτριος ταπεινός εἰμί . καί γάρ καλλωπίζω ὁ μέν ἀμφί ὁ σῶμα φαυλότης , ὁ δέ ἀμφί ὁ στράτευμα κόσμος καί ὁ μέν αὐτός ὡς ἐλαχύς δέω , ὁ δέ ὁ φίλος ὡς πολύς ὠφελέω .
xenophon-history.agesilaus 11.12
πρὸς δὲ τούτοις βαρύτατος μὲν ἀνταγωνιστὴς ἦν , κουφότατος δὲ κρατήσας · ἐχθροῖς μὲν δυσεξαπάτητος , φίλοις δὲ εὐπαραπειστότατος . αἰεὶ δὲ τιθεὶς τὰ τῶν φίλων ἀσφαλῶς αἰεὶ ἀμαυροῦν τὰ τῶν πολεμίων ἔργον εἶχεν .
Lemmas: πρός δέ οὗτος βαρύς μέν ἀνταγωνιστής εἰμί , κοῦφος δέ κρατέω · ἐχθρός μέν δυσεξαπάτητος , φίλος δέ εὐπαράπειστος . ἀεί δέ τίθημι ὁ ὁ φίλος ἀσφαλής ἀεί ἀμαυρόω ὁ ὁ πολέμιος ἔργον ἔχω .
xenophon-history.agesilaus 11.13
ἐκεῖνον οἱ μὲν συγγενεῖς φιλοκηδεμόνα ἐκάλουν , οἱ δὲ χρώμενοι ἀπροφάσιστον , οἱ δʼ ὑπουργήσαντές τι μνήμονα , οἱ δʼ ἀδικούμενοι ἐπίκουρον , οἵ γε μὴν συγκινδυνεύοντες μετὰ θεοὺς σωτῆρα .
Lemmas: ἐκεῖνος ὁ μέν συγγενής φιλοκηδεμών καλέω , ὁ δέ χράω ἀπροφάσιστος , ὁ δέ ὑπουργέω τις μνήμων , ὁ δέ ἀδικέω ἐπίκουρος , ὁ γε μήν συγκινδυνεύω μετά θεός σωτήρ .
xenophon-history.agesilaus 11.14
δοκεῖ δʼ ἔμοιγε καὶ τόδε μόνος ἀνθρώπων ἐπιδεῖξαι , ὅτι ἡ μὲν τοῦ σώματος ἰσχὺς γηράσκει , ἡ δὲ τῆς ψυχῆς ῥώμη τῶν ἀγαθῶν ἀνδρῶν ἀγήρατός ἐστιν . ἐκεῖνος γοῦν οὐκ ἀπεῖπε μεγάλην καὶ καλὴν ἐφιέμενος δόξαν , ἔστε τὸ σῶμα φέρειν ἐδύνατο τὴν τῆς ψυχῆς αὐτοῦ ῥώμην .
Lemmas: δοκέω δέ ἐγώ καί ὅδε μόνος ἄνθρωπος ἐπιδείκνυμι , ὅτι ὁ μέν ὁ σῶμα ἰσχύς γηράσκω , ὁ δέ ὁ ψυχή ῥώμη ὁ ἀγαθός ἀνήρ ἀγήρατος εἰμί . ἐκεῖνος γοῦν οὐ ἀπολέγω μέγας καί καλός ἐφίημι δόξα , ἔστε ὁ σῶμα φέρω δύναμαι ὁ ὁ ψυχή αὐτός ῥώμη .
xenophon-history.agesilaus 11.15
τοιγαροῦν ποίας οὐ νεότητος κρεῖττον τὸ ἐκείνου γῆρας ἐφάνη ; τίς μὲν γὰρ τοῖς ἐχθροῖς ἀκμάζων οὕτω φοβερὸς ἦν ὡς Ἀγησίλαος τὸ μήκιστον τοῦ αἰῶνος ἔχων ; τίνος δʼ ἐκποδὼν γενομένου μᾶλλον ἥσθησαν οἱ πολέμιοι ἢ Ἀγησιλάου καίπερ γηραιοῦ τελευτήσαντος ; τίς δὲ συμμάχοις θάρσος παρέσχεν ὅσον Ἀγησίλαος , καίπερ ἤδη πρὸς τῷ στόματι τοῦ βίου ὤν ; τίνα δὲ νέον οἱ φίλοι πλέον ἐπόθησαν ἢ Ἀγησίλαον γηραιὸν ἀποθανόντα ;
Lemmas: τοιγαροῦν ποῖος οὐ νεότης κρατύς ὁ ἐκεῖνος γῆρας φαίνω ; τίς μέν γάρ ὁ ἐχθρός ἀκμάζω οὕτως φοβερός εἰμί ὡς Ἀγησίλαος ὁ μήκιστος ὁ αἰών ἔχω ; τίς δέ ἐκποδών γίγνομαι μάλα ἥδομαι ὁ πολέμιος ἤ Ἀγησίλαος καίπερ γηραιός τελευτάω ; τίς δέ σύμμαχος θάρσος παρέχω ὅσος Ἀγησίλαος , καίπερ ἤδη πρός ὁ στόμα ὁ βίος εἰμί ; τίς δέ νέος ὁ φίλος πολύς ποθέω ἤ Ἀγησίλαος γηραιός ἀποθνῄσκω ;
xenophon-history.agesilaus 11.16
οὕτω δὲ τελέως ὁ ἀνὴρ τῇ πατρίδι ὠφέλιμος ὢν διεγένετο ὡς καὶ τετελευτηκὼς ἤδη ἔτι μεγαλείως ὠφελῶν τὴν πόλιν εἰς τὴν ἀίδιον οἴκησιν κατηγάγετο , μνημεῖα μὲν τῆς ἑαυτοῦ ἀρετῆς ἀνὰ πᾶσαν τὴν γῆν κτησάμενος , τῆς δὲ βασιλικῆς ταφῆς ἐν τῇ πατρίδι τυχών .
Lemmas: οὕτως δέ τέλειος ὁ ἀνήρ ὁ πατρίς ὠφέλιμος εἰμί διαγίγνομαι ὡς καί τελευτάω ἤδη ἔτι μεγαλεῖος ὠφελέω ὁ πόλις εἰς ὁ ἀίδιος οἴκησις κατάγω , μνημεῖον μέν ὁ ἑαυτοῦ ἀρετή ἀνά πᾶς ὁ γῆ κτάομαι , ὁ δέ βασιλικός ταφή ἐν ὁ πατρίς τυγχάνω .